«Arrazoizkoa da ziurtagirien bidez zenbait tokitarako sarbidea ematea» | Gizartea | Berria\nKoronabirusa. Pandemiaren tolesturetan (III). Iñigo de Miguel Beriain.\n«Arrazoizkoa da ziurtagirien bidez zenbait tokitarako sarbidea ematea»\nBioetikan trebatutako begirada lagun, doi erreparatu die izurriak ekarri dituen auzi etikoei. Haren hitzak adituta, irudika daiteke geroa ere, pandemia osteko mundua. Zuhurtziaz beti: «Aski zaila da etorkizuneko mundua nolakoa izan daitekeen irudikatzea».\nIñigo De Miguel Beriain (Iruñea, 1972) bioetika gaietan aditua da, eta Ikerbasqueko ikertzailea. «Guztiz jokoz kanpo harrapatu gintuen izurriak», onartu du. Bioetikaren arloan ere ustez guztiz iraganean geratutako galderak berpiztu ditu COVID-19ak eragindako osasun krisiak: aski minberak. «Horixe gertatu zen, esaterako, krisiaren hasieran, ikusi zenean agian ezingo zirela paziente guztiak tratatu: aukeratu egin beharko zirela», gogora ekarri du. «Arta intentsiboetako sendagileak-eta, adibidez, lehendik ere aski ohituta daude tankera horretako erabaki zailak hartzen, baina ez baliabideen eskasia dela eta». Irudikatu ere ez zuten egingo, seguruenera, tankerako egoera gaitzik. Orain, txertaketa kanpainak abian diren aro berri honetan, argi du itaun etiko zail gehiago datozela: «Izan ere, biztanlerian, egoera immunologikoari dagokionez, egoera ezberdinetan dauden taldeak ikusiko ditugu aurki». Erantzunen bila, garbi du hainbat jakintza diziplinak elkar hartuta aritu behar dutela.\nIzurria ikuspegi zabal batetik aztertu behar dela diozu. Zer zentzutan? Zeren falta ikusi duzu?\nKrisi honetan erabili den estrategia izan da osasun publikoak pandemia batean klasikoki darabilena: jo da birusa kutsa dezaketen pertsonak identifikatzera, haien jarraipena egitera, eta bakartzera. Horrek, teorian, ongi funtzionatzen du. Baina lortu behar duzu kutsatuak identifikatzea, eta ez da hain erraza; gero haien jarraipen on bat egin behar da, eta, azkenik, pertsona horiek bakartu egin behar dira; azken pauso hori, bereziki, ez da erraza. Eta kutsatu askok ez bakartzea erabakitzen badute, paradigma hori jausi egiten zaizu. Eta hori ez da osasun publikoko arazo bat bakarrik. Bakartu behar duten pertsona guztiak bakartzea lortzeko, jo behar duzu, baita ere, ekonomian, psikologia sozialean, etikan, zuzenbidean eta soziologian adituak diren horiengana. Hor interbenitu behar zen.\nEta iruditzen zaizu ikuspegi zabal hori ez dela kontuan hartu?\nAintzat hartu dela pentsatzeko motiborik ez dago. Eta beste kontu bat ere badago, ni guztiz harrituta, eta areago, haserre ere banaukana: ez dakigu nola hartu diren erabakiak, nork aholkatu duen nor, zer eratan egin diren gauzak... Benetako arazoa da hori. Izan ere, halako egoeretan gardentasuna ezinbestekoa da. Gardentasunik ez baduzu, alor publikoaren sinesgarritasuna, agintariena, erori egiten da, eta halakoetan aldagai garrantzitsuena hori da: sinesgarritasuna.\nNondik nora uste duzu joango direla hemendik aurrera bioetikaren arloan osasun krisi honen harira sortuko diren itaunak?\nNire ustez, arazorik handienak sortuko dira egoera immunologikoarekin lotuta. Izan ere, txertaketak aurrera egiten duen heinean, herritarren portzentaje gero eta handiago bat izango dugu, printzipioz, gaitzaren aurrean immunizatuta; bitartean, ordea, herritarren beste zati batek babesik gabe jarraituko du. Beraz, birusaren aurrean kalteberatasun ezberdina duten pertsonak elkarrekin nola biziko diren asmatu beharko dugu. Oker egon nahi nuke, baina nire susmoa da hor arazoak sor daitezkeela. Izan ere, egun birusari aurre egiteko ezarrita dauden hainbat neurri mantenduko diren erabaki beharko da orduan. Mantentzen baditugu, litekeena da immunizatuta dauden pertsona asko ez oso pozik egotea. Esan dut: oker egon nahi nuke, eta agian denok izango gara oso solidarioak, baina ez dut garbi. Baina neurriak mantentzen ez badira, birusaren aurrean oso kaltebera izaten jarraitzen duen jendea arriskuan jarriko dugu.\nZer egin daiteke hel daitezkeen arazo horiek saiheste aldera?\nOME Osasunaren Mundu Erakundea behin eta berriz esaten ari da zer egin behar den: test asko egin behar dira, gaitza kutsa dezaketen pertsonak identifikatu behar dira, eta bakartu; beste inorekin harremanetan ez jartzea lortu behar da. Hori da gakoa. Eta, ikuspegi horretatik, pertsonei kutsakorrak ez direla esanez ziurtagiriak ematea arrazoizkoa da, eta ziurtagiri horien bidez hainbat tokitarako sarbidea ematea. Izan ere, kosta ahala kosta saihestu behar da kutsatuta dagoen pertsona bat, adibidez, toki itxi batean sartzea: jendea kutsatzea.\nTest gehiago egiteko aski baliabide ba al da? Zenbait herrialdetan, adibidez, hasi dira taldekako PCR testak-eta egiten. Izan daitezke bide bat halakoak?\nNik uste dut badirela baliabideak, baina gutxiegi erabili direla, edo modu zentzugabean ere erabili direla. Eta, esaterako, bai, taldekako PCRak egin daitezke zenbait egoeratan, eta aurreztu egin daiteke era horretan. Horiez gain, antigeno testak ere badira eskura, eta beste proba berritzaileago batzuk ere aurki hemen izango ditugu. Kutsatuak atzemateko gaitasuna esponentzialki handituko da epe labur batean.\nOndo, testak egitea oso garrantzitsua da. Baina zeuk aipatu duzu: positiboak bakartzea lortzen ez bada, ez da deus lortzen. Nola bermatu pertsona horiek ez direla arrisku izango?\nOso zaila da. Geolokalizazio sistemen bidez-eta, adibidez, egin dira ahaleginak, baina, pragmatikoki, ez da erraza, eta datuen babesari dagokionez ere ez. Beste aukera bat da pertsona horien etxeen atarietan Polizia jartzea, baina hori ere ez da oso funtzionala. Oso zailak dira halakoak. Hortaz, zer egin? Niri arrazoizkoagoa iruditzen zait beste printzipio honetan oinarritzea: zuk ezin duzu kontrolatu pertsona bat bere etxetik ez dela irtengo, baina bai ez dela zurean sartuko. Askoz ere errazagoa da bakartzea betetzen dela ziurtatzeko kontrolak zenbait toki itxiren atarietan jartzea...\nImmunitate pasaportea da hori?\nOinarrian, bai. Oso ideia sinple bat dago immunitate pasaporteen atzean: nik ezin dut bermatu zu ez zarela etxetik irtengo, baina bai nirean ez zarela sartuko, baldin eta kutsa bagaitzakezu.\nBaina nola lortu populazio osoa, immunitate egoerari dagokionez, identifikatuta egotea?\nLogistika aldetik, izugarrizko erronka da. Kostuari dagokionez, berriz, nire ustez ez litzateke horrenbesterainokoa; ez gara ari estatu batek ordaindu ezin duen ezeri buruz. Atzean dagoena da: nola lortu jendeak maiztasun jakin batekin testak egitea? Maiztasun egokia litzateke, adibidez, hiru egunean behin proba bat egitea. Jakina, gero, birusaren intzidentzia metatuak behera egin ahala, urritzera ere egin ahalko litzateke. Toki batzuetan horrelakorik erakutsi gabe ibili ahal izango duen jendeak, baina bereziki arriskutsuak diren lekuetan, segurtasuna bermatzera egin beharko litzatekeela uste dut.\nBaina horrelako erabakiak hartzen hasteko, bermatu behar litzateke mundu guztiak izatea eskatzen den maiztasunarekin testak egiteko era. Gainerakoan, ez al legoke gizarte ezberdintasunak handitzeko arriskua?\nHain zuzen ere, horren arazo handiena ekitatea da: bermatu behar duzu mundu guztiak egin ahal izango dituela testak, eta, gainera, eskuragarriak izango direla denentzat. Funtsezkoa da hori.\nOsasun sistemak gai dira halako erronka bati aurre egiteko? Gainezka egon dira maiz, egoerari ezin erantzun...\nTeknologia bat ez da garatzen beharrik ez dagoen bitartean; halako test kopuru handirik beharko zenik ez zen uste eta, hein batean, ulergarria da gaitasun hori garatu gabe izatea. Orain, ordea, testetan ikusten ari garen garapen teknologikoa izugarria da, eta hor geratuko da; ez da desagertuko eta, geroan pandemia bat bada, askoz hobeto egingo zaio aurre egoerari. Bestetik, esan dut lehen: gutxiegi erabili dira hainbat baliabide. Adibidez, PCRak egiteko gai ziren laborategi batzuk ez dira martxan jarri; krisiaren lehen aldian ez ziren erabili. Gainera, zera izan behar da kontuan: bakartzeek eta, zer esanik ez, konfinamendu kolektiboak dakarten kostua testenekin alderatu, eta proben aldeko hautua argia da.\nEtengabeko lehia egon da ekonomiaren eta osasunaren artean. Nola argitu auzi hori?\nBenetako auzia da, eta, bien arteko oreka topatzen ez bada, honek ez du funtzionatzen. Hortxe dugu, adibidez, sasoikako gripea: urtero jende asko hiltzen du, eta onartu egiten dira heriotza horiek; izan ere, ulertu da horri aurre egitea oso garestia litzatekeela. Orain, agian geure buruari galdetu beharko genioke zergatik onartu ditugun hainbeste heriotza. Orain usu esaten da: «Bizitza da aurrena, gero ekonomia doa». Ados, baina zergatik ez zen, bada, irizpide hori aintzat hartzen sasoikako gripearekin? Krisi honek gure kontraesan asko ageri-agerian utzi ditu.\nTxertaketa planak martxan dira, eta, oraingoz txertaketa derrigorrean jartzeko erabakirik ez da ezarri. Auzia itxita dago?\nDebate iruzurtia izan daiteke. Obligatzeko era asko daude, eta ez dute esanahi bera. Esaten duzunean ez dela derrigorrezkoa esan nahi baduzu ez zaiola inori indarrez txertoa jarriko, argi dago: hori ez da gertatuko. Uste baduzu ez obligatzeak esan nahi duela ez zaiela isunik jarriko txertoa ipini nahi ez dutenei, bada, iruditzen zait hori ere ez dela jazoko. Baina, aldiz, galdetzen badidazu, adibidez, utziko zaien hegazkinetan sartzen txertatu gabe dauden pertsonei, sinesgogorragoa naiz; areago, esaten badidazu prebentzio neurriei eutsiko zaien jada gizartearen parte handi bat txertoa jarrita dagoenean, hor guztiz sinesgogorra naiz; eta prebentzio neurri guztiak kentzen baditugu, sakonean, zera ari gara esaten: «Txerta zaitezte denak, bestela hemendik aurrera arrisku handi bat duzue».Txertatzera behartzeko era inplizitu bat da prebentzio neurriak kentzea.\nZer beste bide dago?\nHautu bat hori da; azken haututzat har daiteke denei esatea: «Txerta zaitezte». Baina bada beste era bat; adibidez, pertsona bati adieraztea, txertatu ez bada, eta hegazkin batean joan nahi badu, frogatu beharko duela ez dagoela kutsatuta. Kasu horretan jendeari esan diezaiokezu: «Egin testak, edo txertatu». Hori aukerak ematea da: ez da derrigorrean txertatzera behartzea.\nTxertoaren babesetik kanpo geratuko diren horien arriskuen gainean kezka biziz ohartarazten ari zara. Aurrez ere egoera kalteberetan dauden pertsonak izango dira, gainera, ezta?\nNire ikuspegitik, argia da hori. Nik espero dut txertaketa eraginkorra izatea, eta herritarren parte handi bat konbentzitzea... Demagun herritar helduen %80 txertatzea lortzen dela. Oso ondo legoke, esan nahi luke populazioaren %65 inguru immunizatuta legokeela; izan ere, kontuan hartu beharko lirateke ez txertatzea erabaki duten pertsonak, txertoaren aurrean erantzunik izan ez dutenak, haurrak... Demagun, prozesuaren amaieran lau heldutik hiru immuneak direla. Uste duzu konbentzitu ahal izango litzatekeela jendea egoera horretan maskara erabiltzeko, tabernetan edukiera murrizteko, hegazkinean sartzean ez dakit nolako baldintzak betearazteko? Oso zaila izango da hori, oso zaila, eta gatazka sozial handi bat sortuko du horrek. Eta zein dira arrisku handiena izango dutenak? Bada, kalteberen diren horiek, noski.\nTxertaketa kanpainek, beraz, arrakastatsuak izanda ere, ez dute birusa guztiz desagerraraziko. Baina hori ere azaldu egin behar da, ezta? Eta txertoari buruz berriak emateko orduan erabateko konponbidea dela adierazi da sarri askotan, ezta?\nJakina. Halako indarra du pentsamendu magikoak! Askotan mesianismoaren parekoa da! Ematen du salbazioa etorriko dela, txerto bihurtuta, txar guztiak kentzera. Ez da errealista. Asko lagunduko digu, baina arazoak egongo dira oraindik. Argi izan behar da populazioaren zati batengan txertoak ez duela eraginik izango, eta egongo dira pertsonak txertoa jartzeko erarik izango ez dutenak ere. Eta hori esan egin behar da. Gainerakoan, honako mezu hau gailen daiteke: «Ni txertatu nintzen, gainerakoak hor konpon! Jar dezatela txertoa eta kito». Egoera, ordea, hori baino konplexuagoa da...\nBaina horrek dakar onartzea epe luzerako arazo bat dela izurriena. Ez da erraza hori barneratzea, eta instituzioek ere ez dute nahiago lorpenak erakustea?\nNoski, errazagoa da aurki normaltasun batera itzuliko garen promesa egitea, baina ez da errealista. Ez da plazaratu behar egiazkoa ez den mezurik. Logikoagoa da serio hartzea, eta esatea: «Aizue, XXI. mendean bizi gara, teknologia oso aurreratua dugu gauza askotarako, has gaitezen plangintza serio bat egiten ikusteko nola lortzen dugun epidemien arazoari aurre egitea, eta areago, desagerraraztea, badugulako horretarako ahalmen teknologikoa». Baina serio hartu behar dugu; egokitu egin behar dugu.\nBaina ez da erraza, ezta? Aldaketak egin beharko direla esan nahi du horrek, eta begira zer tema dagoen normaltasun hitzarekin. Itzulera da amets...\nBai, lehen esan dudan pentsamendu magikoarekin lotuta dago hori; oso polita da maitagarrietan sinestea. Baina errealitatea zera da: gure ingurua aldatu egiten da, beti aldatzen da, eta gizakiak iraungo du, egokitzen baldin badaki.\nEtzi: Ugo Mayor


COSME 2020 deialdia - Berrikuntza-partzuergoen kontratazio publikoaren baterako finantzaketa - Eusko Jaurlaritza - Euskadi.eus\nProposamenen deialdi honen helburua da "Batasuneko enpresen lehiakortasuna eta iraunkortasuna indartzea, bereziki ETEena". Bereziki, proposamenen deialdi honek kontratazio publikoaren merkatura sarbidea duten ETEen proportzioa nabarmen handitzen lagunduko duela espero da.\nProposamenen deialdi honek hiru helburu nagusi ditu.\nLehenengo helburua erosle publikoen arteko lankidetza sustatzea da, kontratazio publikoaren erabilera sustatzeko, haien beharrei aurre egiteko gai diren irtenbide berritzaileak garatzen laguntzeko.\nBigarren helburua kontratazio publikoak berrikuntzan duen eragina handitzea da. Kontratazio publikoa tresna gisa erabil daiteke interes publiko handiko eremuetan berrikuntza sustatzeko, hala nola, energia garbia (Parisek klima-aldaketaren aurka borrokatzeko dituen helburuei laguntzen die) edo osasun-laguntza. Horrek, aldi berean, erronka sozialei aurre egiteko irtenbide berriak garatzera bultzatuko ditu EBko enpresa berritzaileak, bereziki ETEak.\nHirugarren helburua da EBk finantzatutako ikerketa- eta berrikuntza-proiektuekin lotzea eta sinergiak ezartzea, ahal den guztietan. Hori garrantzitsua izan daiteke, bereziki, Batzordeak finantzatutako beste proiektu batzuekin, berrikuntzarako kontratazioari dagokionez.\n2021ko ekainaren 8


Voyagerren Urrezko Diskoa - Wikipedia, entziklopedia askea.\nVoyagerren Urrezko Diskoa\nVoyagerren Urrezko Diskoa, ingelesez: Voyager Golden Record, 1977an espaziora jaurtitako Voyager 1 eta Voyager 2 zunda banatan doazen bi gramofono disko dira. Hauetan Lurreko bizitza eta kulturen aniztasunari buruzko hautatutako irudi eta soinuak grabatuak daude, noizbait estralurtar bizi forma adimendun batek topatu ditzan. Nolabaiteko denbora-kapsulak ere badira.\nhainbat artistaren binilizko diskoa, datuak biltzeko gailua, SETI aktiboa, disko optikoa eta albuma\nkobrea eta urrea\nBerez Voyager zundak izar jakin bateruntz jaurtikiak izan ez arren, Voyager 1 zunda hemendik 40.000 urtera Camelopardalis konstelazioko Gliese 445 izarretik 1,6 urte-argiko distantziara igaroko dela aurreikusi da.\nMultimedia: Voyager Golden Record


Pazienteen segurtasuna hobetuz: Gorabeheren jakinarazpena\nBadira sei urte Mutualiak Pazienteen Segurtasunari buruzko gorabeherak jakinarazteko sistema ezarri zuela. Egitasmoa Mutualiaren Pazienteen Segurtasunaren estrategiaren baitan kokatzen da. Eta iaz, hain justu, hobekuntzak ezarri zituen sistema honen barruan, izan ere, abian jarri baizen kanpoko pertsonek (pazienteak, senideak, etab.) gertakarien berri eman ahal izateko aukera modu digitala baliatuz.\nJakinarazpenen sistema borondatezkoa, anonimoa, isilpekoa eta zigorrik ezartzen ez duena da, gure sisteman sor litezkeen akatsak zuzentzera bideratuta dagoena.\n2013an ezarri zenetik, 235 jakinarazpen jaso ditugu, zenbaki nabarmen altua gure egunerokoari erreparatzen badiogu. Jasotako jakinarazpenen artean, botiken preskripzio eta ematearekin lotutakoak gailentzen dira, baita istripu/erorketa, erredurak eta bendajeekiko izandako erreakzioak ere.\nPazienteen Segurtasun Arriskuak Kudeatzeko Unitateak jasotzen ditu jakinarazpenak, eta, horiek aztertzeaz gain, detektatutako arriskua eragin duten arrazoiak ere aztertzen ditu. Arriskua minimizatzeko abian jarri behar diren neurriak ere zehazten ditu.\nZergatik da garrantzitsua jakinaraztea?\nArazo ohikoenak zein diren jakiteko, eta hutsegiteetatik ere ikas dezakegulako, berriz gerta ez daitezen. Horrez gain, akatsak gutxitzen eta sistemaren defentsak areagotzen ditugu, pazienteei eragindako kalteak minimizatzeko.\nZer jakinarazi behar da?\nPazientearentzat arriskutsuak diren edo izan daitezkeen egoera guztiak.\nNola jakinaraz dezaket?\nGertakarien jakinarazpena webgunearen bidez egin daiteke, hiru tokitan, hain zuzen ere:


DENBORA GUZTIETAKO JOE PESCI FILM ONENAK - FILMAK\nDenbora guztietako Joe Pesci film onenak\nBeno, filma denok denboraldi honetan gure denbora librearekin ikustea gustatzen zaigun zerbait da, noski, honen bidez\nBeno, pelikula denboraldi honetan gure denbora librearekin ikustea gustatzen zaigun zerbait da, noski, artikulu honen bidez Joe Pesci bakarreko 15 film onenen zerrenda zerrendatuko dut, zure familia osoarekin ikusi ditzakezun dudarik gabe Gainera, identitate emozional gogorrak eta genero desberdinak irudikatzen dituela ulertzen da, eta garai askotako bere konfederazioengatik. Hori guztia film guztiek irabazi dute beste emanaldi bikainengatik.\nJoe Pesci 15 film onenak\n1. Zezen amorragarria\nMelokotoi film onenarik onena A pisu ertaineko egoeretan oinarritzen da egoeren bidez, boxeoaren jabetzari buruzko lehen jaurtiketa burutzeko. Hala ere, bere existentzia emozionalak, paranoiak, nahigabeak eta nahigabeak kargatuta, bizitako garapena eta hobekuntza ezabatzen ditu.\n2. Bazen behin Ameriketan\nPelikula hau Noodlesen inguruan dago, mugatutako garaian gangster izandakoa, New Yorkera ordaintzen duena, auto-inposatutako erbesteratze baten ostean, aurrez aurre aurre egiteko egoerak eta bere akatsak konpontzen ditu eta berriro ere aurrez aurre topo egin behar du. bere existentzia zaharraren fikzioak eta damuak.\nIturria: Studio Binder\nHenry Hillen istorioa eta jendetzaren artean izandako istorioa eta Karen Hill ezkontidearekin eta Jimmy Conway eta Tommy DeVito ezkontide italiar-estatubatuarreko konglomeratuan izandako bikotearekin izandako lotura jotzen da Pesci-k orain arte egindako jaurtiketarik onenetarikoa.\n4. Bronxeko ipuina\nIstorioa aita kezkatuta dagoenean gertatzen da, bertako kriminal batek bere semea Bronx-en 1960ko hamarkadan zerbitzatzen duenean eta bide kriminaletara bultzatzen duen mafioso gehiagoren aurrean. Bere existentziak izugarrizko izpiritu bat hartzen du Jane bere ikaskidearekin maiteminduta dagoenean.\nIturria: Amazon Prime\nIstorioa Jim Garrison prokuradorearen inguruan kokatzen da, bere misioaren bizitza zehaztu zuen John Kennedy AEBetako presidente abandonatuaren hilketaren atzean zegoen egoera induskatzeko asmoz. Anbibalentzia horren ekintzarako, administrazioaren oposizio handia aurkitzen du.\n6. Arma hilgarria 2\nMel Gibson eta Danny Glover-ekin itzulitako bosgarren filma negozioan dagoela uste da. Pesci indibidualistaren hiru segidetan zegoela zirudien, hau da, segidan bigarrena, eta Gibson eta Glover behatzaile federal oso kontrako eta gaiztoen aurkako beste biblia batzuk hautatzen dira kontserbatzeko.\n7. Diru Erraza\nsexu hezkuntza 4. denboraldia\nPelikula honetan, Dangerfield-ek borrokan ari den apustu edalea eta obsesionala jotzen du, amaginarreba horrek aberastasun izugarria ebakuatzen du oinordetzan sartzeko aginduan hobetzen dituela esanez eta Pescik bere adiskidea eta eskuinekoa jotzen ditu.\nPescik Harvardeko ikasle bat artikuluan parkway-ean deskubritzen duen gizon abandonatu bat zirikatzen du eta hezitzaileari xantaia egiten dio orrialde bat inguru emanez merkataritza aldi bakoitzean ikasleak berarentzako bedeinkapenak egiten dituela. Filma metodoaren gainean, bikotea elkar ulertzeko hazten da eta ulermen eztabaidagarria sortzen da.\n9. Etxean bakarrik\nPelikula hau da, Pescik Culkin bizi den auzo aberatseko egoitzetara apurtzen ari den lapurretako bat. Haurrek lapurren alde borrokatzeko nahiko gaitasuna egiaztatzen dute eta Pesci eta Daniel Stern eztabaida soilen nahasketarekin lotzen dituzte, satira biologiko handia lortzeko.\n10. Nire lehengusu Vinny\nFilmaren epaitegiko gertaerak nahiko dibertigarriak dira, Pescik maiz lotsatzen du arrazoizko Hegoaldeko epailea. Pesci-k Tomei telefonoz etsai behatzaile gisa deitzen duen auzitegiko hondamendia zoragarriki egoki konposatu eta zuzentzen du Pescik bertan.\n11. Irlandar gizona\nPelikula honetan, Pesci erditik atera zen Martin Scorsese eta Robert De Nirorekin elkartzeko, The Irishman abestiaren kanta pertsonal honetarako eta entretenitzailea markatzen du, azkenean bere babestua biraka jartzen baitu Teamsters-eko zuzendari bikainaren aurka, gauzak garratz bihurtzen direnean.\nPelikula honen bidez, Pescik Oscar sarietan sortu zuen, aurretik zituen lotura batzuk sortu baitzituen. Izan ere, Sharon Stone aktore onenaren hautagaiarengatik lortu zuen filmeko Oscar sari bakarra, baita Urrezko Globoko garaipena lortu zuen aktore onenaren film dramatiko batean ere.\npeaky blinders denboraldiaren 6. denboraldia netflix\n13. Artzain Onak\nFilma Inteligentzia Agentzia Zentralaren kontakizun nahasia da, gizon baten existentziaren prismatik antzematen da. Benetako egoeretan oinarritutako film ospetsua da. Ofizialaren jatorria C.I.A.-n azaldutakoari esaten zaio.\nKarma txapelketara sartzen da epaile batek zuzentzen duen lur jabe oparoa agintzen duenean berak zuzentzen duen hautsezko etxean bizitzeko, eta maizterrak lurruntzen hasten direnean, haiek ezagutzeko misterio kriptikoen prozesioa konpontzeko erdituko da.\n15. Arma hilgarria 4\nIturria: Warner Bros.\nKrisi emozionalak eta adina hazten ari direla eta, LAPDko administratzaile Riggs eta Murtaugh-ek Txinako hirukote hilgarriekin aldarrikatu behar dute, abandonatutako administratzaileak zigor-etxetik askatu nahian dabiltzanak Amerikako lurretara.\nEspero dut, orain aukera asko dituzula goian zerrendatutako maitasun guztietatik hautatzeko, Pesciren film sarituak dira eta ezagunak dira generoen arteko identitate arriskutsuak eta subjektiboak irudikatzeagatik eta garai ugariko bere konfederazioengatik eta film guztiek irabazi dituzte. lorpen harrigarrietarako gehigarria. Zehazki esateko, denbora guztirako aisialdirako pakete bat eskaintzen dizu zure aldarte eta aisialdi guztietarako.\nthe conjuring 3 kaleratze data netflix-en\none punch man antzeko anime\ndemon slayer anime onena\nmasamune kun no mendekua zenbat pasarte\nfilm onak kikildu


“Joan arau, harrera gero eta handiagoa ukan dugu” | “Joan arau, harrera gero eta handiagoa ukan dugu” – iparraldekohitza\nPaxkal Elgart. Kirolaria\nUztailaren 8tik 14ra, Getxotik Baionara, egunero orenak iragan ditu kostaldeko itsas uretan igerika Elgartek, usaiaz kanpoko kirol desafio horren bidez euskal presoen egoeraren berri jakinarazi nahiz.\nUztailaren 8an abiaturik Getxotik, Baionako barra iragan eta Zizpa gaztetxe hegirat heldu zen iragan ostiralean Paxkal Elgart (Gabadi, 1966), igerika euskal itsasaldea zeharkaturik. Euskal preso politikoen aldeko balentriak oihartzun joanago eta handiagoa bildu du kirolariak egunez egun aitzina egin arau. Egun guziz kasik hamar orenez igeri eginik, trenpuan agertu da amikuztarra.\nBaionarat heldu, eta nola sentitu zara gorputzez eta buruz?\nErraten ahal dut hastapenetik bururaino kasik ber giroan aitzinatu naizela. Prestaketa zorrotza egina nuen, urte guzia pasatu nuen horretan, neguan bereziki. Sorpresa pixka bat, halere, uste bainuen urak berotuko zirela, baina azkenean ez ziren hain beroak, eta doi bat hoztu naiz; energia aldetik, behar izan dut anitz jan, tenperatura mantentzeko behar zen bezala. Bestenaz, fisikoki franko ongi; izan ditut zauri batzuk plegaduretan —belaunetan, ukondoetan— pentsatuak ez nituenak, baina, bestela, ongi.\nZerk sortu dizkizu min horiek?\nHastapenean, ez nekien batere proiektuak nola gorputz hartuko zuen fresen aldetik. Denboran triatloia egiten nuen, eta banuen neopreno aski on bat; hor berri bat erosia nuen, eta sos zama polita baitzen beharko nituen, ontsalaz, azpian ematen diren jantzi kalitate handiagokoak. Egiten dituzularik hamar-hamaika oren igerika, behar litzateke material hobea. Gehi, dena crawlez egin badut ere, momentu batez alimaleko uhinak baitziren bularka aritu naiz ene ondoan zen barkua atzemateko, eta etengabe galtzen nuen. Hor larrutu dut usaian baino gehiago.\nItsas hegian ibiltzeak zailtasun bereziak ekartzen ditu?\nBai. Denbora hartua nuen tokiko arrantzaleekin, Amaiur Alfarorekin mintzatzeko… iritzi desberdinak entzuten nituen. Dudatu du bururaino, zeren eta errana genuen iparretik hegora eginen genuela, eta, azkenean, beste zentzuan deliberatu nintzen. Froga bat egin nuen Hendaiatik Donostia artio, eta itsaslasterrak aski alde horretara joaten ziren. Gero, aski da ikustea kostalde ertz guzia nola egina den jakiteko itsaslasterrak nola jotzen eta jaten duen lurra. Ororen buru, nahiz eta Bizkaiko Matxitxakotik kasik Zumaia artio uhin azkar eta handiak ziren, nola badiren harresi zut-zutak itsasoan bukatzen direnak, oihartzun egiten diote uhinari, eta ez zaituzte hainbeste paretaren kontra eramaten. Haatik, arrantzale batek erran zigun: “Kasu Miarritzen, ikusiko duzue!” Eta justu uhin batek atzeman gaitu han, eta hondartzaraino eraman lasto bat bezala.\nAturrik nola bolumen handia duen, igortzen zaitu nahitaez Hendaiako alderat. Hemengo itsaslasterrak dira kontra izan; azken-aurreko etapa izan da zailena.\nHainbeste orenez urean igerika, buruak nola atxikitzen du?\nBurua, mentala biziki garrantzitsua da, baina nola mendi lasterketak egin izan ditugun lagun batzuekin denboran —ateraldi izugarri luzeak, 15 orenetik goiti, bi hilabetez egun guziz goratasun handietan—, pixka bat trebatua nintzen halako ariketetan. Ura, ondoan, ez da mendi lasterketa bat bezain bortitza. Jestu mekanikoa da; badakizu honenbeste orenena baduzula. Gero, batzuetan uste baino aise gehiago behar duzu; ari izana zara jo eta su, itsaslasterrengatik punta ez da hurbiltzen, eta behar da tematu eta tematu hurbildu artio.\nZer giro sentitu duzu geldiguneetan izan duzun harreretan?\nJendea hunkia zen desmartxaz. Hasi nintzen duela kasik urtea presoen elkarteekin (Exerat, Bagoaz); harremanak banituen preso ohi batzuekin, eta begi izugarri onez ikusten zuten proiektua. Halere, zailtasunak ukan ditugu gauza borobiltzeko eta egiteko zerbait antolatuagoa. Eki Pagoaga hor zen Kanalduderekin, bagenituen kontaktu batzuk hartuak Hegoaldean, eta gauzak egin dira beren baitarik tokian berean. Ekik bazterrak anitz harrotu ditu, eta jakin delarik egin du mugimendu orokor bat izugarri hunkigarria, baikorra, laguntzailea: aterpetzeko, jateko, dutxatzeko, diru pixka bat biltzeko. Emeki-emeki maionesak hartu du poliki, eta Baiona artio, joan arau, harrera gero eta handiagoa ukan dugu.\nEntzunarazi nahi zenuen mezuari oihartzun berezia eman dio desafioak?\nEne ustez, bai. Zinez, kirol desafioarekin baino gehiago —hori kasik estakuru bat bezala zen—, jendea hunkia izan da gaiarekin. Badu hogei urte baino gehiago ideia hori gogoan nuela; presoen egoera ikusirik, bake prozesua aipatzen baita bereziki hemen eta ETAk armak utziz geroztik presoendako gauzak ez baitira biziki mugitu, egin dut hor zela tenorea enetzat zerbait adierazteko, elkartasun bat erakusteko, manera ezohiko batez. Ene ustez, oihartzun aski polita izan du, eta pozten naiz ukan ditudan harremanekin. Mezu bat pasatu da presoez arrangura bagenuela eta behar zirela lerroak mugitu.\nHiriburuko gose greba, Parisko abenduaren 9ko manifestaldia… testuinguru horri lotzen diozu ekintza?\nArrunt! Bat egiten dut horiekin; elkartu gara Hiriburukoekin. Plazer handia izan da gazte horien ikustea. Arrunt uztartzen dut nirea haienarekin; sostengu osoa erakutsi diet, eta berriz joatekoa naiz ikusteko zertan diren; hori ere, jan gabe egotea sekulako zeharkaldia baita. Motibatuak ikusi ditut, azkar ikusi ditut. Helburu azkar bat delarik, dena eginarazten du. Goraipatzekoa da egiten dutena.\nKirol desafioen ildoan, presoen gaiari haro handiagoaren emateko bidean uste duzu ate bat ireki dezakeela?\nHori zen helburua. Preso ohi batek erraten zidan lehen aldia zela tokiko norbait lotzen zela halako zerbaiti; beharrik ez baitugu goaitatu amerikar edo Zeelanda Berriko batek —hormonaz eta diruz betea— egin zezan. Gero, badira ni baino igerilari askoz hobeak, aise fiteago eginen zutenak, baina ez zen hori lehentasuna.\nEz genekien batere nola pasatuko zen, trabak ukanen genituenez guardengandik. Uste dut lehenbiziko herrian bazela mugimendu, barrandari batzuk hor zirela, baina ez dugu deus ukan, nehor ez da guregana jin oztopatzeko. Ene ustez, holako ekinaldiak oso onak dira, eta, zerbait irekitzen ahal badut horretarik, hainbat hobe. Anitz gauza pentsatzen ahal dira, edozein egitasmoren inguruan presoen gaia zinez aipatzeko. Kirol sailean baditut beste ideia batzuk berantagoko, eta gogotik lot nezake berriz presoen gaiari halako ekitaldi handiago eta desberdin bat.


Ugaok bandera berria izango du eta baditu lehenengo memeak | Geuria\nUgaok bandera propioa izatearen aldeko botua eman diete Batzar Nagusiek. Ugaoko 2020ko urriaren 27ko osoko bilkuran proposamen hura EAJren aldeko botua eta EH Bilduko abstentzioagaz gainditu zuten.\nUgaoko bandera // Ugaoko Udala\nUgaok bandera propioa izatearen aldeko botua eman diete Batzar Nagusiek. Ugaoko 2020ko urriaren 27ko osoko bilkuran proposamen hura EAJren aldeko botua eta EH Bilduko abstentzioagaz gainditu zuten. Juan José González Bilboko bixilogoaren diseinu hark zeresan ugari eman zituen ugaotarren artean, eta sare sozialak herritarren proposamenez eztali ziren egun batzuetan zehar.\n2020an herritarrek egindako memeak // utzitakoak\n“Ugaok bandera propioa izateak hiribilduarekiko sentimendua indartzea ekar dezake, funtsezkoa gure herriko identitate pertsonala eta kulturala definitzeko orduan”, azaldu du Ekaitz Mentxaka Ugaoko alkateak. EH Bilduk bestelako iritzia izan zuen 2020ko osoko bilkuran: “Udal bandera sortzeko proposamenean Ugaoko EH Bildu abstenitu da. Guk ez dugu bakarrik ikusten herriak bandera bat eduki behar izateko, eta hare gutxiago orain. Galdutako ikur historikoren bat berreskuratzeaz arituko bagina, behar bada uler genezake, baina ezerezetik sortzeari ez diogu inolako zentzurik ikusten”, azaldu zuten alderditik. “Herritarren artean banderarako lehiaketa bat egitera proposatu genuenean lan hori ezin duela inork egin esan ziguten”, azaldu du EH Bilduko Maider Gaztaka ordezkariak abstentzioaren zergatiaz galdetu zaionean.\nArtea, Ugaoko isla\nAntzeko kasua gertatu da Artean: “Historiaren ikuspuntutik bestelako bandera bat planteatu ahal zitekeen, eta herria identifikatzeko sinboloa izanik guztion adostasunagaz erabakiko beharko litzateke”, azaldu zuen EH Bildu alderdiak eta Aldatuz plataformak bat egin zuen abertzaleen botuagaz.\nBatzar Nagusietako ordezkariek alderdien noranzko bera jarraitu zuten eta aldeko 40 botu eta 10 abstentzio izan ziren emaitzak.\nBandera propioa izango du Ugaok lehen aldiz\nSailkatuta: bandera, Batzar Nagusiak, EAJ, EH Bildu, Ugao\n22. Korrika aurkeztuko dute datorren astean Basaurin: ibilbidea, parte hartzeko moduak, mezua…


Gayolo Korridorea. Ezustekoen eguna | Capra Alpina\nGayolo Korridorea. Ezustekoen eguna\nKordada osatzen genuen 3etatik inork ez dugu Gayolo eguna ahaztuko. Korridore honek izen xelebrea edukitzeaz gain, bertan bizitako ezustekoek eta itzuleran eduki genuen elur-jausi txiki hark berezi egin zuten egun hura. Ezer larririk pasa ez zen arren, mendian arretaz joan eta errespetu osoa edukitzearen garrantzia haundia gogorarazi zigun.\nGoizeko 7etan abiatu gara Canal Royako aparkalekutik, eta Rioseta kuartela ezkerrera utziz sartu gara bi korridore ezagun dauzkan bailarara. Pico del Aguila da lehenengoa eta ezagunena, bailaran sartu eta berehala ezker aldera jo behar delarik bertatik igotzeko. Korridore honen zailtasuna ikusirik (D-), Gayolo korridorea egitea erabaki dugu (AD) zertxobait errezagoa eta egokiagoa hastapenetan dabiltzan mendizaleentzat.\nAurreko egunean elurra egin du, eta horregatik aukeratu dugu altuera gutxian dagoen korridore hau. Hala ere, uste baino elur gehiago dago. Hiruon artean txandaka joanda ere, zail egiten zaigu bidea irekitzea.\nOrdu terdian korridorera heldu gara, eta zerbait jan ostean berehalakoan prestatu gara goruntz ekiteko. 2 luze egingo ditugu guk, lehenengo zatiko harri guztiak elurtuta baitaude, eta lehenengo luzean helduko gara bilera egiteko pinura.\nUnai hasi da aurretik, eta kanaleko oztopo bakarrean nekez doa aurrera. Azpiko izotzak biguntzen hasita daude eta pioletak harrian katiatzea ere zail egiten da, elur berria baitago gainetik. Bilera egiteko pinura heltzen da, 60 metroko soka guztiz luzatuz. Ondoren ni noa eta jarraian Mikel hasi da gorunzko bidea ekiten.\nPinutik oztopoa ikusten ez den arren, bapatean soka teinkatzen da. Mikel irristatu eta pare bat metro egin ditu atzera. Elurraren egoera ez da onena korridoreak egiteko, baina bigarren saiakeran erraz lortzen du guregana heltzea.\nBigarren eta azken luzea ere Unaiek irekitzen du, gaurkoan bera baitabil abilen. Nire txanda heltzean, kranpoi azpian pilatutako elurrarekin irristatu eta korridore erdiraino penduleatzen dut. Pinua korridorearen ertzean dago, eta azkar egin ditut berriz kanal erdira sartzeko dauden metroak. Azkarregi esango nuke nik! Eskerrak bilera ondo montatua dagoen! Kranpoi eta pioletak erdi soberan dauzkagu, eta ez da harritzekoa komerietan ibiltzea elur baldintza hauekin.\n11k aldera, azkenik lortu dugu korridoretik irtetea. Benetan motza da, baina berriz egiteko gogoz geratu gara, hori bai, elur gogorra dagoen beste batean!\nCandanchuko Tucako kafetegia zain dugu. Ez da korridore asko egongo irteeran horrelako aukera duenik koka-kola bat hartzeko. Bertan jan eta edan dugun arren, pena pixka bat ere ematen du korridorean horrelako bakea eduki eta gero han goian horrelako jende pilaren artean ibiltzeak. 12:30ak aldera beheruntz hasi gara.\nUnai eta Mikel aurretik doaz, eta ni atzetik polikixeago, belauneko minez bainoa. Ertz txiki batera heltzean, zabaldutako bidetik ateratzea erabaki dut, eta nolabait bidea moztea lagunengana heltzeko. Ertza igaro ostean berehala leuntzen da malda, ibon txiki bat sortzen delarik uda partean.\nErtza igaro eta elurretan eseri naiz jeisten jarraitzeko. Bat-batean konturatu naiz ez dudala elurretan irristatzen, eta elurra bera dela behera doana elur zaharraren gainean labainduz. Plaka elur-jausi bat da, eta ni noa bertan buru. Unai aludearen bidetik kanpora dago, eta Mikel saltoka irten da ahal duen bezala. Elur-jausiaren hotsa haundia da elurra tolestean, batez ere gainean bazoaz. Malda txikitzen doan heinean gero eta polikiago doa, guztiz geratu arte. 10 segundu besterik ez ditu iraun, baina zer pentsatu haundia ematen du, beste behin ere elurraren bat batekotasuna agerian jarriz.\nPlakak 30x10 metro dauzka gutxi gora behera, eta 20 metro egin ditu behera, 10 bat tona elur mugituz.\nZorte dexente eduki dugu, elur-jausia gertatu den lekuan ez baitzegoen arrisku haundiegirik. Hala ere arriskutsua izan zitekela dudarik ez dugu azpian harrapatuz gero.\nEgun honetan gauza asko ikasi ditugu mendian. Beti joan behar da azti, nahiz eta askotan konfiantzaz gainezka joaten garen.\nGuk behintzat hemendik aurrera beste errespetu batez begiratuko diogu elurrari, eta espero dugu irakurleak ere lekzioa ikasi izana.\nIbilbidea: Gayolo korridorea\nZailtasuna:AD (Elur gutxi badago, IV-ko pausuak. Elurrarekin, indarra eskatuko digun pausu mixto bat.)\nLuze kopurua:2 - 4\nNola iritsi:Canal Roya haraneko aparkalekutik Rioseta kuartelera abiatu. lehen 500 metroak errepidean eginez.\nIgotzeko denbora:5 ordu (korridoreak 2)\nEzaugarriak:Elur kopuruaren arabera, 2-tik 4 luze bitartean.\nMateriala:Kaskoa, kranpoiak, pioletak, soka.


1968ko musika - Wikipedia, entziklopedia askea.\n(«1968ko Musika» orritik birbideratua)\n1968ko musikak eman zituen hainbat gertakizun aipagarri. David Gilmour gitarra-jotzailea hasten da Pink Floyd taldearekin jotzen; Brian Jones azken aldiz agertzen da The Rolling Stones taldeko partaide modura; Johnny Cashek Kaliforniako Folsomeko espetxeko kontzertu ospetsua ematen du; Nueva Trova Cubana mugimenduaren sorreratzat hartzen den kontzertua egiten da Habanan (Kuba); Tropikalia izenez ezaguna den mugimenduari hasera ematen zaio musikaren arloan Brasilen. Urte honetan sortutako musika taldeen artean Black Sabbath, Crosby, Stills & Nash, Deep Purple, King Crimson, Led Zeppelin eta Yes daude; gure artean, berriz, Erlak eta Herrikoi. Bestalde, Buffalo Springfield, Cream eta The Yardbirds taldeak desegin ziren. Hainbat musikarik eta taldek beren lehen albuma argitaratzen dute: The Band, Creedence Clearwater Revival, Tyrannosaurus Rex, Deep Purple, The Jeff Beck Group, Status Quo, Jethro Tull edo James Taylor. Abestiei dagokienez, urte honetan argitaratu ziren Jumpin' Jack Flash (The Rolling Stones), In-A-Gadda-Da-Vida (Iron Butterfly), With a Little Help from My Friends (Joe Cocker), Born to Be Wild (Steppenwolf), L'estaca (Lluís Llach), Ez gaude konforme (Lourdes Iriondo) edo Euskalerri nerea (Xabier Lete)\n1.13 Data ezezaguna\n2 Sortutako musika taldeak\n3 Desegindako musika taldeak\n4 Argitaratutako albumak\n4.13 Kaleratze data ezezaguna\n5 Argitaratutako singleak eta EPak\n5.13 Kaleratze data ezezaguna\nUrtarrilaren 4a – Stockholmeko poliziak Jimi Hendrix gitarra jotzailea espetxeratzen du, Noel Redding baxu jotzailearekin borroka bat izan eta hoteleko logela txikitu ondoren.\nUrtarrilaren 6a - Gibson Guitar Corporationek Gibson Flying V gitarraren diseinua patentatzen du.\nUrtarrilaren 13a - Johnny Cash musikariak Kaliforniako Folsomeko espetxeko kontzertu ospetsua ematen du.\nOtsailaren 4a – Bee Gees bikoteak debuta egiten du AEBetako telebistan.\nOtsailaren 16a – The Beatles, Mike Love, Mia Farrow, Donovan eta beste batzuk Indiara bidaiatzen dute Maharishi Mahesh Mahesh Yogi bisitatzeko Rishikesh hirian.\nOtsailaren 18a –\nSilvio Rodríguezek lehen aldiz hartzen du parte La Habanako Casa de las Américas erakundeak antolatzen zuen Protesta Kantuaren Jaialdian. Kontzertu hau hartzen da Nueva Trova Cubana mugimenduaren sorreratzat.\nPablo Milanések bere lehen kontzertua ematen du La Habanako Casa de las Américas erakundean.\nDavid Gilmour gitarra jotzailea Pink Floyden hasten da jotzen Syd Barrett taldearen sortzailea ordezkatuz, azken hau psikiatriko batean ospitaleratua izan baitzen.\nOtsailaren 21a - McGraw-Hill, Inc. argitaletxeak 150.000 dolar ordaintzen ditu Hunter Davies idazle eta kazetariak idatzitako The Beatles taldearen biografia baimenduagatik.\nOtsaila (egun zehatza ezezaguna)\nAtahualpa Yupanqui Frantziako Arteen eta Letren Zaldun izendatzen du herrialde horretako Kultura Ministerioak.\nPaco Ibáñez kantariak lehen aldiz abesten du Espainiar Estatuan, Manresan, Primera Trobada de Canço de Testimoni jaialdiaren barruan.\nMartxoaren 1a - Johnny Cash June Carterekin ezkontzen da Franklinen, Kentuckyn (AEB)\nMartxoaren 8a - Bill Graham rock sustatzaileak Fillmore East kontzertu-areto ospetsua irekitzen du abandonatutako zine-areto batean, New York hirian.\nMartxoaren 25a –\nJoan Manuel Serrat abeslari katalanak adierazten du La, la, la kantua katalanez abestu ezean, ez dela Eurovision Abesti Lehiaketara aurkeztuko.\nNBC telebista kate estatubatuarrak The Monkees programaren 58. eta azken atala ematen du.\nMartxoaren 30a – The Yardbirds taldeak Live Yardbirds zuzeneko diskoa grabatzen du New Yorkeko Anderson Antzokian.\nApirilaren 4a – James Brown Estatu Batuetako telebistan agertzen da Martin Luther Kingen erailketak sortutako haserrea baretzeko asmoz.\nApirilaren 7a – Nina Simone abeslari, piano jotzaile eta kantugileak Westbury Music Fair aretoan ematen duen kontzertua eraildako Martin Luther King ekintzaileari eskaintzen dio. Why? (the king of love is dead) abestia lehen aldiz aurkezten da. Emanaldiaren zati bat Nuff Said (1968) albumean agertuko da.\nApirilaren 26a – Beranduago Voces Ceibes izena hartuko duen Galiziako kolektibo musikalaren lehen kontzertua Santiago de Compostelan. Honakoak dira abeslariak: Benedicto, Xavier, Guillermo Rojo, Xerardo Moscoso eta Vicente Araguas. Xesús Alonso Monterok idazten du promozioko liburuxka.\nApirilaren 29a – Hair rock-musikala 1967ko urrian off-Broadwayko Public Theateren estreinatu ondoren, azkenean Broadwayko Baltimore Theaterera lekualdatzen da. Bertan 1472 emanaldi egingo ziren.\nApirila (egun zehatza ezezaguna)\nBost zestoarrek Leok'k musika taldea sortzen dute.\nNaikari taldeak lehen kontzertua ematen du Gernikako Jai Alai frontoian, Aberri Egunean.\nMaiatzaren 5a - Buffalo Springfield taldekoek azken aldiz jotzen dute elkarrekin, Kaliforniako Long Beachen.\nMaiatzaren 7a –\nAretha Franklinek Aretha in Paris zuzeneko diskoa grabatzen du Frantziako hiriburuko Olympia antzokian.\nKarlheinz Stockhausen musika intuitiboko hamabost lanak konposatzen hasten da, Aus den sieben Tagen.\nMaiatzaren 14a – Prentsaurreko batean John Lennonek eta Paul McCartneyk Apple Corps, Ltd. aurkezten dute; grabaketa estudio bat, diskoetxea eta arropa dendak osatzen dute.\nMaiatzaren 18a – Raimon kantautore valentziarrak kontzertua ematen du milaka ikasleren aurrean Madrileko Unibertsitate Konplutentsean.\nMaiatzaren 30a – The Beatles taldea lau hilabete baino gehiago luzatuko den The White Album diskoa grabatzen hasten da. Estudioko saioak urriaren 14an bukatuko dira.\nMaiatza (egun zehatza ezezaguna)\nMaite Idirinek jendaurreko lehen emanaldia eskaintzen du Zeberioko (Bizkaia) Arkulanda auzoan.\nBittor Egurrolak lehen jaialdia ematen du Olabarri auzoan (Errigoiti, Bizkaia)\nLuis Amilibiak lehen saria irabazten du Frantziako Auch-eko Opereta Lehiaketan.\nGaliziako Santiago de Compostelako hotel batean bilera bat egiten dute musikarien kolektibo bat sortu asmoz, Kataluniako Els Setze Jutges eta Euskal Herriko Ez Dok Amairuren antzera. Voces Ceibes izena jarriko diote.\nEkainaren 20a – David Ruffin The Temptations taldetik kaleratzen dute bere egoa dela medio eta taldearen diru kontuak ikertzen hasten delako, kontabilitate bat galdegiten.\nEkaina (egun zehatza ezezaguna)\nEibarko San Joan jaietan Radio Juventudek antolatutako Primer Premio de Intérpretes de la Canción en Euskara-Gran Premio de Eibar lehiaketan euskal kantuaren lehen saria Oskarbik irabazten du. Bigarren saria Ameslariak taldearentzat izan zen eta hirugarrena Urretxindorrak taldearentzat. Solisten artean Estitxuk eramaten du lehen saria eta bigarrena Maite Idirinek.\nUztailaren 7a – The Yardbirds taldeak azken kontzertua ematen du desegin aurretik.\nUztailaren 17a - Yellow Submarine animaziozko filma estreinatzen da. The Beatles taldearen izen bereko abestian inspiratzen da eta George Dunningek zuzentzen du.\nUztaila (egun zehatza ezezaguna)\nGilberto Gil, Caetano Veloso eta beste hainbat musikarien Tropicália: ou Panis et Circencis diskoa kaleratzen da Brasilen, Tropikalia izenez ezaguna den mugimenduari hasera emanez musikaren arloan.\nAbuztuaren 1a - Jeff Beck Group taldeak Truth albuma kaleratzen du. Heavy metalaren aitzindari izango da, blues eta rock gogorraren elementuak txertatuz. Jeff Beck gitarra jotzaileaz gain, Rod Stewartek eta Ronnie Woodek diskoan parte hartzen dute.\nAbuztuaren 4a – Yes taldeak lehen kontzertua ematen du udako kanpaleku batean.\nAbuztuaren 23a – Simon & Garfunkel bikoteak zuzeneko emanaldi bat eskaintzen du Kaliforniako Hollywood Bowl-en. 1994 urtean diskoan kaleratuko da Voices of Intelligent Dissent izenarekin.\nIrailaren 7a – Led Zeppelin taldeak lehen jendaurreko kontzertua ematen du Danimarkan The New Yardbirds izenpean (The Yardbirds taldea bi hilabete lehenago banandu zen eta Jimmy Pagek talde berri hau osatu zuen)\nIrailaren 14a – Roy Orbison musikariaren bi seme, 10 urteko Roy DeWayne Orbison eta 6 urteko Anthony King Orbison, Hendersonville (Tennessee) hiriko etxe bateko sutean hiltzen dira. Wesley, seme gazteena, Royren gurasoek ozta-ozta salbatzen dute.\nIrailaren 15a – Lehen Pocket Disc izeneko diskoak kaleratzen dira AEBetan. Hurrengo urtean fabrikatzeari utziko zioten.\nIrailaren 19a – The Who taldea hasten da Tommy rock-opera grabatzen.\nIraila (egun zehatza ezezaguna)\nLau urte igaro ondoren ia erabat zineari eskainita, Yves Montand artista italo-frantziarra Parisko Olympia aretora itzultzen da abeslari bezala.\nUrriaren 8a - Franco Zeffirelli zine zuzendari italiarraren ''Romeo eta Julieta'' filmerako Nino Rotak konposatutako soinu banda estreinatzen da.\nUrriaren 9a - Finian's Rainbow film musikala estreinatzen da, Francis Ford Coppolak zuzendua eta Fred Astaire eta Petula Clark aktore nagusi bezala.\nUrriaren 11a – Lourdes Iriondo eta Xabier Lete ezkontzen dira.\nAzaroaren 6a - Head film musikala estreinatzen da, Bob Rafelsonek zuzendua, Rafelson berak eta Jack Nicholsonek idatzia eta The Monkees taldeak progagonizatua.\nAzaroaren 8a - John eta Cynthia Lennon dibortziatu egiten dira.\nAzaroaren 15a – 500.000 lagun biltzen dira bakearen alde eta gerraren aurka Washingtonen (AEB). Bertaratu zirenen artean: Arlo Guthrie, Pete Seeger, Peter, Paul and Mary eta John Denver.\nAzaroaren 17a - Diana Ross & The Supremes taldeak The Beatlesen Hey Jude arrakastatsua ordezkatzen du zerrendetako lehen postuan Love Child abestiarekin.\nAzaroaren 22a – The Beatles taldearen The White Album diskoa kaleratzen da. Baita ere The Kinks taldearen The Kinks Are the Village Green Preservation Society.\nAzaroaren 26a – Cream taldeak agurreko kontzertua ematen du Londresko Royal Albert Hall aretoan. Hau izango da Eric Clapton, Jack Bruce, eta Ginger Baker taldekideek elkarrekin joko duten azken aldia, 1993 urtean Rock and Roll Hall of Fame museoan (Rock and Rollaren Ospearen Aretoa) sartzean eman zuten kontzertura arte.\nAzaroa (egun zehatza ezezaguna)\nLluís Llach kantautore katalanak Festival de la Canción de Barcelona jaialdian parte hartzen du A cara o creu abestiarekin eta bigarren geratzen da. Bertaratutakoen artean CBS diskoetxeak Espainian zuen ordezkari bat zegoen; honek multinazionalarekin fitxatzea eskaintzen dio gaztelaniaz kantatzeko. Llachek ez du eskaintza onartzen eta Kataluniako diskoetxe txiki batekin sinatzen du kontratua, Concèntric izenekoa, hizkuntza eta kultura katalanak bizirik mantentzea zuelako helburu.\nAbenduaren 1a – Voces Ceibes kolektibo musikalaren sortze-ekitalditzat jotzen den kontzertua Santiago de Compostelako Capitol zineman. Benedicto, Xavier, Guillermo Rojo, Xerardo Moscoso, Vicente Araguas eta Miro Casabella musikariak hartzen dute parte.\nAbenduaren 2a –\nJanis Joplin and Big Brother and The Holding Company taldeak azken aldiz jotzen dute elkarrekin Janis bakarlari bihurtu baino lehen.\nElvis Presleyren Elvis programa ematen dute NBC telebista kate estatubatuarrean. Aste horretako, zein 1968 urteko ikusle gehien izango dituen programa bihurtzen da.\nAbenduaren 9a –\nHanburgoko Planten un Blomen parkean izandako liskar politiko baten ondorioz, bertan behera geratzen da Hans Werner Henze konpositore alemaniarrak Che Guevarari eskainitako Das Floß der Medusa obraren estreinaldia.\nNBC telebista kate estatubatuarrak TCB programa ematen du, Diana Ross & The Supremes eta The Temptations taldeak protagonista direlarik. Modu horretara, afroamerikarrez osatutako lehen barietate-programa bilakatzen da.\nAbenduaren 11a - The Rolling Stones Rock and Roll Circus kontzertua filmatzen da. Parte hartzen dutenen artean The Rolling Stones, The Who, Taj Mahal, Jethro Tull, The Dirty Mac eta Marianne Faithfull daude. Hau izango da Brian Jonesen azken agerraldia The Rolling Stones taldeko partaide modura.\nAbenduaren 15a - Hirurehunetik gora txistulari biltzen dira Gasteizen, Txistulari Egunean.\nAbenduaren 16a - Chitty Chitty Bang Bang film musikala estreinatzen da, Ken Hughesek zuzendua, Hughes berak eta Roald Dhalek idatzia eta Dick Van Dyke dela aktore nagusia.\nAbenduaren 20a - Peter Tork musikariak The Monkees uzten duela adierazten du.\nAbenduaren 22a - The Animals taldeak ongintzazko kontzertua ematen du Newcastle hirian, Eric Burdon & The Animals desegiten ari den bitartean.\nAbenduaren 26a - Monterey Pop film dokumentala estreinatzen da. D. A. Pennebakerek zuzendua, 1967ko ekainean ospatutako Monterey Pop Festival jaialdia dokumentatzen du.\nAashirwad izeneko Bollywood film musikala estreinatzen da, Hrishikesh Mukherjeek zuzendua eta Ashok Kumar eta Sanjeev Kumar direla aktore nagusiak. Nabarmentzen da rap estiloko abesti bat azaltzen delako.\nAmeslariak taldea Eibarren (Gipuzkoa) Radio Juventud irratiak antolatutako lehiaketa batera aurkezten da, Primer Premio de Intérpretes de la Cancion en Euskara lehiaketara, eta bigarren saria eskuratzen dute taldeen atalean, Oskarbiren atzetik.\nArgoitia neba-arrebak Abrako lehen sariketa irabazten dute.\nAurkezten den zortzigarren aldian, Lluís Llachen L'estaca abestiak zentsura pasatzen du, baina beste izen batekin, Ahir (Atzo). Hurrengo urtean debekatuko egingo dute.\nBittor Egurrolak Abrako I. Sariketan eta Bilbon egindako lehiaketa batean bigarren saria eskuratzen du.\nBost urteren ondoren, Víctor Jara kantari txiletarra Casa de la Cultura de Nuñoa erakundetik egozten dute, arrazoi politikoak direla medio.\nDaniel Vigliettik Frantziako Charles Cros Akademiaren Sari Nagusia jasotzen du.\nEls Setze Jutges, Kataluniako Nova Cançó delakoaren eta hizkuntza katalanaren bultzatzailea, mugimendu bezala funtzionatzeari uzten dio.\nEstitxuk hiru lehiaketa irabazten ditu: Seis Estrellas dantzalekuan egindako Música Joven lehiaketa, Eibarko San Joan jaietan Radio Juventudek antolatutako Primer Premio de Intérpretes de la Canción en Euskara-Gran Premio de Eibar eta Maulen hirugarrena.\nGorka Knörrek Eduardo Moreno Bergaretxe Pertur ezagutzen du Donostian eta azken honek gitarrako lehen akordeak erakutsi ondoren, elkarrekin kantuan hasten dira, Mikel Laboa eta Natxo de Feliperen (Oskorri) kantuak joz.\nJoxean eta Jesus Mari Artze, Artze anaiak, Bartzelonako Romea antzokian zuzeneko emanaldiak egiten dituzte astebetez, Pi de la Serra, Raimon eta Pau Riba kataluniar kantariekin batera.\nJuan de Loxa poetak eta Carlos Cano eta Antonio Mata musikariek Manifiesto Canción del Sur idazten dute. Honen bitartez, sustrai andaluziarrak izango dituen protesta kantuko mugimendu bat sortu nahi dute, Euskal Herriko Ez Dok Amairu edo Kataluniako [[Juan de Loxa poetak eta Carlos Cano eta Antonio Mata musikariek Manifiesto Canción del Sur idazten dute. Honen bitartez, sustrai andaluziarrak izango dituen protesta kantuko mugimendu bat sortu nahi dute, Euskal Herriko Ez Dok Amairu edo Kataluniako Els Setze Jutges mugimenduen antzera.]] mugimenduen antzera.\nMaite Idirinek Bittor Egurrolarekin, Beti Alai taldearekin eta Zintzoak bikotearekin Herrikoi taldea sortu zuen.\nManuel Gerena flamenko-kantari sevillarrak bere lehen kontzertua ematen du profesional modura Alcalá la Real (Jaén) hirian.\nNacha Guevarak Nacha de noche ikuskizuna aurkezten du Argentinako Di Tella Institutuan.\nPantxoa eta Peio bikoteak bere ibilbidean garrantzi handia izango zuen pertsona bat ezagutzen dute Uztaritzen (Lapurdi): Telesforo Monzon. Bergararrak abesten entzun eta liluratuta gelditzen da. Hurrengo urtean, hainbat kanta eskainiko die, haien artean ''Itziarren semea'' ospetsua.\nVíctor Jara Amerikako Estatu Batuetatik bira egiten du (Kalifornia eta New York); halaber, Berkeleyko Unibertsitatean (Ingalaterra) ere kantatzen du, Britaniar Kontseiluak gonbidatuta.\nVíctor Jarak urteko antzerki zuzendari onenaren Kritika Saria jasotzen du, Entretengamos al Sr. Sloane obragatik.\nXabier Letek lehen poema liburua ematen du argitara: Egunetik egunera orduen gurpillean.\nXabier Saldias bakarka kantatzen hasten da.\nSortutako musika taldeakAldatu\nBlack Sabbath (Earth izenarekin)\nLed Zeppelin (The New Yardbirds izenarekin)\nDesegindako musika taldeakAldatu\nThe Yardbirds (berriz elkartua 1992an)\nThe Zombies (berriz elkartua 1991an)\nUrtarrilaren 2a –\nElvis' Gold Records Volume 4 - Elvis Presley\nUrtarrilaren 15a - The Notorious Byrd Brothers - The Byrds\nUrtarrilaren 21a –\nBoogie with Canned Heat - Canned Heat\nThe Graduate (soinu banda) - Simon & Garfunkel\nUrtarrilaren 22a –\nGris-Gris - Dr. John\nHeavy - Iron Butterfly\nUrtarrilaren 30a - White Light/White Heat - The Velvet Underground\nUrtarrila (egun zehatza ezezaguna)\nFrom Sea to Shining Sea - Johnny Cash\nMovin' with Nancy - Nancy Sinatra\nNow and Them - Them\nSomething Else Again - Richie Havens\nOtsailaren 21a - Child Is Father to the Man - Blood, Sweat & Tears\nOtsailaren 23a - The Dock of the Bay - Otis Redding\nOtsailaren 24a - Fleetwood Mac - Fleetwood Mac\nThe Beat Goes On - Vanilla Fudge\nMartxoaren 4a - We're Only in It for the Money - The Mothers of Invention\nMartxoa (egun zehatza ezezaguna)\nBirthday - The Association\nThe Hangman's Beautiful Daughter - The Incredible String Band\nI Can't Stand Myself When You Touch Me - James Brown\nA Portrait of Ray - Ray Charles\nApirilaren 3a - Bookends - Simon & Garfunkel\nApirilaren 19a - Odessey and Oracle - The Zombies\nApirilaren 22a - The Birds, The Bees & The Monkees - The Monkees\nApirilaren 27a - Dance to the Music - Sly & the Family Stone\nApirilaren 29a - The Temptations Wish It Would Rain - The Temptations\nThe Twain Shall Meet - Eric Burdon & The Animals\nWith Their New Face On – The Spencer Davis Group\nMaiatzaren 1a Speedway - Elvis Presley\nMaiatzaren 24a - Ogdens' Nut Gone Flake - Small Faces\nThe Papas & The Mamas - The Papas & The Mamas\nThe Tom Jones Fever Zone - Tom Jones\nEkainaren 14a -\nEkainaren 21a - Bare Wires - John Mayall's Bluesbreakers\nEkainaren 24a - Friends - The Beach Boys\nEkainaren 29a - A Saucerful of Secrets - Pink Floyd\nBaptism: A Journey Through Our Time - Joan Baez\nChildren of the Future - Steve Miller Band\nFeliciano! - José Feliciano\nThe Immortal Otis Redding - Otis Redding\nOld Golden Throat - Johnny Cash\nThe Pentangle - Pentangle\nRenaissance - Vanilla Fudge\nUztailaren 1a - Music from Big Pink - The Band\nUztailaren 3a - Waiting for the Sun - The Doors\nUztailaren 5a -\nMy People Were Fair and Had Sky in Their Hair... But Now They're Content to Wear Stars on Their Brows - Tyrannosaurus Rex\nUztailaren 12a - Delilah - Tom Jones\nUztailaren 18a - Anthem of the Sun - Grateful Dead\nUztailaren 19a - Music in a Doll's House - Family\nUztailaren 22a -\nMiles in the Sky - Miles Davis\nSuper Session - Mike Bloomfield/Al Kooper/Stephen Stills\nUztailaren 26a - In Search of the Lost Chord - The Moody Blues\nUztailaren 30a - Last Time Around - Buffalo Springfield\nBackstage – Cher\nGetting to the Point - Savoy Brown\nShades of Deep Purple - Deep Purple\nTape from California - Phil Ochs\nAbuztuaren 10a - Undead - Ten Years After\nAbuztuaren 12a - Cheap Thrills - Big Brother and the Holding Company\nAbuztuaren 19a -\nThe Best of The Beach Boys Vol. 3 - The Beach Boys\nStack-O-Tracks - The Beach Boys\nAbuztuaren 21a - Tell Mama - Etta James\nAbuztuaren 23a - Mr. Wonderful - Fleetwood Mac\nAbuztuaren 26a -\nDiana Ross & The Supremes Sing and Perform "Funny Girl" - Diana Ross & The Supremes\nLive at London's Talk of the Town - The Supremes\nAbuztuaren 30a - Sweetheart of the Rodeo - The Byrds\nAbuztua (egun zehatza ezezaguna)\nDonovan in Concert - Donovan\nEvery One of Us - Eric Burdon & The Animals\nFrank Sinatra's Greatest Hits - Frank Sinatra\nLive at the Apollo, Volume II - James Brown\nTogether - Country Joe and the Fish\nTruth - The Jeff Beck Group\nYou're All I Need - Marvin Gaye & Tammi Terrell\nIrailaren 10a - J'arrive - Jacques Brel\nIrailaren 13a - The Cheerful Insanity of Giles, Giles and Fripp – Giles, Giles and Fripp\nIrailaren 27a - Picturesque Matchstickable Messages from the Status Quo - Status Quo\nLife - Sly & the Family Stone\nMagic Bus: The Who on Tour - The Who\nShine On Brightly - Procol Harum\nUrriaren 5a - Electric Mud - Muddy Waters\nUrriaren 12a - Aretha in Paris - Aretha Franklin\nUrriaren 14a - Prophets, Seers & Sages: The Angels of the Ages - Tyrannosaurus Rex\nUrriaren 16a - Electric Ladyland - The Jimi Hendrix Experience\nUrriaren 25a - This Was - Jethro Tull\nUrria (egun zehatza ezezaguna)\nThe Hurdy Gurdy Man - Donovan\nIn Person at the Whisky a Go Go - Otis Redding\nSailor - Steve Miller Band\nStrictly Personal – Captain Beefheart and his Magic Band\nThe Second - Steppenwolf\nThe Tumbler - John Martyn\nAzaroaren 1a -\nLiving the Blues - Canned Heat\nWonderwall Music - George Harrison\nAzaroaren 8a - Diana Ross & the Supremes Join The Temptations - Diana Ross & The Supremes & The Temptations\nAzaroaren 12a - Neil Young - Neil Young\nAzaroaren 13a - Love Child - Diana Ross & The Supremes\nAzaroaren 20a - Eivets Rednow - Stevie Wonder\nAzaroaren 22a -\nThe Beatles (The White vAlbum) - The Beatles\nThe Kinks Are the Village Green Preservation Society - The Kinks\nAzaroaren 29a - Unfinished Music No. 1: Two Virgins - John Lennon and Yoko Ono\nBlues from Laurel Canyon - John Mayall\nFrom St. Louie to Frisco – Chuck Berry\nThe Marble Index - Nico\nTime Out! Time In For Them - Them\nWee Tam and the Big Huge - The Incredible String Band\nAbenduaren 1a - Head - The Monkees\nAbenduaren 2a -\nCruising with Ruben & the Jets - The Mothers of Invention\nL'Homme de la Mancha - Jacques Brel\nAbenduaren 6a -\nAbenduaren 8a - For Once in My Life - Stevie Wonder\nAbenduaren 11a - Blood, Sweat & Tears - Blood, Sweat & Tears\nAbendua (egun zehatza ezezaguna)\nLive at the Copa - The Temptations\nLove Is - Eric Burdon & The Animals\nThe Sinatra Family Wish You a Merry Christmas - Frank Sinatra\nSweet Child - Pentangle\nKaleratze data ezezaguna\n24 Canciones Breves – Luis Eduardo Aute\n30 by Ella – Ella Fitzgerald\nÀ l'Olympia 1967 – Gilbert Bécaud\nÀlbum Subirachs - Rafael Subirachs\nBill Evans at the Montreux Jazz Festival – Bill Evans\nBill Haley's Biggest Hits – Bill Haley & His Comets\nBlues on Top of Blues – B. B. King\nCanciones para el hombre nuevo - Daniel Viglietti\nCanciones para mi América - Daniel Viglietti\nCançons tradicionals - Joan Manuel Serrat\nCantares de Andarilho – José Afonso\nCom ho fa el vent - Joan Manuel Serrat\nCome Out Fighting Ghengis Smith – Roy Harper\nCon Sabor a Mercedes Sosa - Mercedes Sosa\nDiálogos de Rodrigo y Gimena – Luis Eduardo Aute\nDown Here on the Ground – Wes Montgomery\nEstampa Herreña – Los Sabandeños\nFilles de Kilimanjaro – Miles Davis\nFrancis A. & Edward K. - Frank Sinatra and Duke Ellington\nHeart of Cash - Johnny Cash\nEl hombre, el paisaje y su canción – Atahualpa Yupanqui\nIn New York – Ravi Shankar\nKanta zaharrak - Lourdes Iriondo\nLucille – B. B. King\nThe Midnight Mover – Wilson Pickett\nA Morning Raga / An Evening Raga – Ravi Shankar\nNacha Guevara canta – Nacha Guevara\nNBC-TV Special:TCB Soundtrack – Diana Ross & The Supremes with The Temptations\nNuff Said! – Nina Simone\nOn Stage – Bill Haley & His Comets\nOtis Redding Live at the Whiskey A Go Go – Otis Redding\nPor Vietnam – Quilapayún\nThe Progressive Blues Experiment – Johnny Winter\nRealization – Johnny Rivers\nRecital na Boite Barroco – Maria Bethânia\nRoots – The Everly Brothers\nSir John Alot of Merry Englandes Musyk Thynge and ye Grene Knyghte – John Renbourn\nThe Sounds of India – Ravi Shankar\n¡Soy libre! ¡Soy bueno! - Atahualpa Yupanqui\nSpeak Like a Child – Herbie Hancock\nSpecial Occasion – Smokey Robinson & The Miracles\nTierra querida – Atahualpa Yupanqui\nLe Rideau rouge – Gilbert Bécaud\nLos Sabandeños – Los Sabandeños\nVisca L'amor! - Guillermina Motta\nY el dolor ¿quién se lo paga? – Atahualpa Yupanqui\nArgitaratutako singleak eta EPakAldatu\nUrtarrilaren 5a - Pictures of Matchstick Men / Gentleman Joe's Sidewalk Café - Status Quo\nUrtarrilaren 8a - (Sittin' On) The Dock of the Bay / Sweet Lorene - Otis Redding\nUrtarrilaren 12a - Quinn the Eskimo (Mighty Quinn) / By Request – Edwin Garvey - Manfred Mann\nSky Pilot (Part One) / Sky Pilot (Part Two) - Eric Burdon & The Animals\nOtsailaren 2a - The Silent Sun / That's Me - Genesis\nOtsailaren 5a - Jennifer Juniper / Poor Cow - Donovan\nOtsailaren 17a - Valleri / Tapioca Tundra - The Monkees\nDelilah / Smile - Tom Jones\nMartxoaren 15a - Lady Madonna / The Inner Light - The Beatles\nMartxoaren 20a - Congratulations / High n Dry - Cliff Richard\nMartxoaren 28a - Ain't Nothing Like the Real Thing / Little Ole Boy, Little Ole Girl - Marvin Gaye and Tammi Terrell\n(Sweet Sweet Baby) Since You've Been Gone / Ain't No Way - Aretha Franklin\nApirilaren 2a - You Ain't Goin' Nowhere / Artificial Energy - The Byrds\nLazy Sunday / Rollin' Over - Small Faces\nMrs. Robinson / Old Friends/Bookends - Simon & Garfunkel\nApirilaren 24a - On the Road Again / Boogie Music - Canned Heat\nMaiatzaren 24a - Jumpin' Jack Flash / Child of the Moon - The Rolling Stones\nCop de destral / Cançó sense fi / Per un tros del teu cos / ''L'estaca'' – Lluís Llach\nHurdy Gurdy Man / Teen Angel - Donovan\nEkainaren 14a - In-A-Gadda-Da-Vida / Iron Butterfly Theme - Iron Butterfly\nEkainaren 15a - Suzie Q. (Part one) / Suzie Q. (Part two) - Creedence Clearwater Revival\nEkainaren 28a - Days / She's Got Everything - The Kinks\nHello, I Love You / Love Street - The Doors\nStoned Soul Picnic / The Sailboat Song - The 5th Dimension\nUztailaren 8a - Do It Again / Wake the World - The Beach Boys\nHelp Yourself / Day By Day - Tom Jones\nThe House That Jack Built / I Say a Little Prayer - Aretha Franklin\nAbuztuaren 26a - Hey Jude / Revolution - The Beatles\nPiece of My Heart / Turtle Blues - Big Brother and the Holding Company\nThe Weight / I Shall Be Released - The Band\nIrailaren 7a - I've Gotta Get a Message to You / Kitty CanKitty Can - Bee Gees\nIrailaren 18a - Magic Bus / Dr. Jekyll and Mr. Hyde - The Who\nIrailaren 21a - All Along the Watchtower / Burning of the Midnight Lamp - Jimi Hendrix Experience\nIrailaren 30a - Love Child / Will This Be the Day - Diana Ross & The Supremes\nSweet Blindness / Bobbie's Blues (Who Do You Think Of?) - The 5th Dimension\nWhite Room / Those Were the Days - Cream\nUrriaren 18a - What a Wonderful World / Cabaret - Louis Armstrong\nWith a Little Help from My Friends / Something's Coming On - Joe Cocker\nAzaroaren 21a - I'm Gonna Make You Love Me / A Place in the Sun - Diana Ross & The Supremes and The Temptations\nAlbatross / Jigsaw Puzzle Blues - Fleetwood Mac\nGoing Up the Country / One Kind Favor - Canned Heat\nWhite Houses / Anything - Eric Burdon & The Animals\nA velliña / A vos hirmáns / Quen tivera vinte anos / Vento da injusticia – Guillermo\nA Winter's Tale - Genesis\nAcouga / Soio de saxofón / Poema de emergencia a Antonio Machado / As agua das fonter e os ríos - Xerardo Moscoso\nAgur Ondarru / Egun bat / Ta niri noiz / Bart - Ondarru'ko Zintzoak\nAin't Got No, I Got Life / Do What You Gotta Do - Nina Simone\nAtahualpa Yupanqui euskeraz – Maite Idirin\nBorn to Be Wild / Everybody's Next One - Steppenwolf\nCal que neixin flors a cada instant / A cara o creu - Lluís Llach\nCanción a berce a morte de F. García Lorca / Meu amor / A emigración / O can ten frio – Xoan Rubia\nCantarem La Vida / Si Em Mor – Raimon\nCongratulations / El Dorado / ''La, la, la'' / Kuba - Estitxu ta Daikiris\nEl bandoler / La meva terra / Se'n va content - Lluís Llach\nEl malalt / El vi / El qui vénen - Enric Barbat i Botey\nEl mendigo / La romería – Víctor Manuel\nEls Morts De L'any 40 / Noia De Porcellana – Pau Riba\nErrege Baltaxarren balada / Aleluia / Txokeko autoan – Julen Lekuona\nEu son a voz do pobo / No Vietnam / Un ome / O arte de amar – Benedicto (Voces Ceibes)\nEuskal-Herri maitea / Txanbolin / Umetxoaren amesak / Ikusi mendizaleak - Irune ta Andoni Argoitia\nEskualdun makila / Txikitik ibiliz / Goiz goizian / Nigarrez-Mississipi – Estitxu\nEuskalerri nerea / Poeta hoiek / Bihotza / Lore gorrien balada – Xabier Lete\nGurdi ardatzik / Aitor'en hizkuntza zaharra / Munduko bideak / Anoushtka – Urretxindorrak\nHarzabal – Artze Anaiak\nHasta siempre / Que pare el son / Lo eterno / Un hombre - Carlos Puebla\nIce in the Sun / When My Mind Is Not Live - Status Quo\nIkusten dot San Francisco / Zergaitik ez da egia (Cada vez que vienes a mi) / Aurtxo txikia / Emen dago San Francisco (San Francisco, flowers in your hair)- Daikiris\nIrripar bat / Jabetasuna / Itzak dira itzak - Benito Lertxundi\nL'Home Dibuixat / Orgia N.º 1 – Jaume Sisa\nLa Fera Ferotge / Lliçó De Sumes I Verbs / Cançó De Les Balances / Cançó De Llaurador - Ovidi Montllor\nLa mala memoria (Acapella) / La mala memoria (Musicalizada) – Nacha Guevara\nLin-Pan mendian / Askatasuna zertarako / Nere erria / Ez gaude konforme - Lourdes Iriondo\nLonfa noite da pedra / Romance incompleto / Monólogo do vello traballador / María soliña – Xavier González de Valle\nLos leñeros / Los masoveros / Las arcillas – José Antonio Labordeta\nMaite, maite / Bakardadea / Mundu bat / Jauna zergaitik - Argoitia neba-arrebak\nMe tiro / Las damas de beneficencia - Nacha Guevara\nMundu bat / Bihotz zindua / Maria Kristina / Alkar zapaltzen – Beti Alai\nNo Quiso Ser / El Niño Yuntero – Elisa Serna\nQue Volen Aquesta Gent? / El Majoral / Cançó Del Bon Amor / Me N'Aniré De Casa - Maria Del Mar Bonet\nRequiem II / Primaveira no ar / O umbral / Deuda comprida – Xerardo Moscoso\nSujet eder bat / Dugun edan / Ama ezkondu / Ardoa eta gizona - Benito Lertxundi\nTi, Galiza / O labrego / Sola / No desterro – Miro Casabella\nTxalaparta – Artze Anaiak\nUn Amic Del País Basc / Molt Temps / No Té Encara 14 Anys / Història - Guillermina Motta\nMultimedia: Music in 1968\nAzken aldaketa 31 abuztua 2020(e)an, 21:06(e)tan\nOrriaren azken aldaketa: 31 abuztua 2020, 21:06.


"Korua kalera berriz ateratzeko haztegia zegoen" - Altsasu - Guaixe.eus\nSanta Ageda koruak 2020\n"Korua kalera berriz ateratzeko haztegia zegoen"\nErkuden Ruiz Barroso 2020-01-31 11:45\nLagun Onak elkarteko Santa Ageda korua entsegu batean.\nAltsasuko Lagun Onak elkartean Santa Ageda korua sortu dute. Juanjo Ganuza eta Miguel Angel Leal izan dira koruaren bultzatzaileak eta Idoia Ganuza zuzendaria da\nAltsasuko Lagun Onak elkartearen Santa Ageda korua bigarren urtez otsailaren 4an, Santa Ageda bezperan, kalera aterako da.\n1. Iaz lehenengo aldiz urte askoren ondoren Santa Ageda bezperan atera zineten. Zergatik?\nJuanjo. Bazkideren bat horrekin tematu zen, Mikel Visier, esaterako, eta haztegia zegoen. Gogoak zeuden. Bati esan, besteari... eta jendea animatu egin zen. Erraza izan zen taldea egitea. Lehenengoan kuadrilla xume bat elkartu ginen, ez oso handia, eta aurten handitu egin da. Nik uste honek aurrera egingo duela, jarraituko duela.\nMiguel. Iaz akordeoi batekin hasi ginen eta aurten hiru ditugu. Pixkanaka gure maila handitzen ari da.\n2. Lagun Onak tradizioa handia zuen koruak sortzeko, ez?\nM. Garai batean Lagun Onak-ek Santa Agedako koruak berreskuratu zituen. Aspaldi galdu ziren edo aurretik ez ziren egiten. Lagun Onak musikarien elkarte bat zenez, hau da, musikari asko zeudenez edo bereziki musikariek osatzen zutenez, berrekuratzeko ideia izan zuten. Fraile bat etorri zen eta hil zenean berriz galdu zen. Lagun Onak bezala gauza askotan parte hartu zuen. Orduan, uste dugu elkarteek herriko gauzak berreskuratu eta egin beharko lituzketela.\nJ. Berez, elkarte gastronomikoa eta kulturala da, eta herriko gauzak egin behar ditu. Olentzeroa ere elkartetik bultzatu zuten.\n3. Esaterako, beste tradizioen artean Olentzero elkarteak antolatu zuen, ez?\nJ. Bai, hemendik sortu zen. Orain ez beste batzuek hartu dute ardura. Baina hemengo kide batzuk izan ziren bultzatzaileak. Haien artean San Roman.\nM. Elkarte gastronomikoa bezala ezagutzen da, baina aisialdi eta kultura elkarte bat garela jartzen du. Gastronomikoa ez da inon agertzen.\n4. Duela zenbat urte galdu ziren koruak?\nJ. Asko. Ez dakit. Hamabost urte baino gehiago? Berreskuratu dugu eta nik uste bide handiko kontua izango dela. Hemen giro polita dago eta ez gara elkarteko kideak bakarrik, beste elkartetatik ere etorri dira.\n5. Zein da Santa Ageda koruen tradizioa?\nJ. Santa Agedako koruen tradizioa neguko solstizioarekin lotuta dago. Lurrari esnarazteko makilarekin kolpeak ematen diogu. Kristautasunarekin berreskuratu zen santaren inguruko kondaira hori.\n6. Idoia, nola iritsi zinen koruaren zuzendari izatera?\nIdoia. Solfeo ikasi nuen eta iaz gai honekin hasi zirenean, Juanjok esan zidan ea animatuko nintzen zuzendaria izatera. Baietz esan nuen, alde batetik, gauza berriak egitea gustatzen zaidalako, eta, bestetik, zintzoki, uste nuelako taldea ez zela aterako. Baina atera zen. Hemen nago taldea zuzentzen. Oso gustura ari gara.\nJ. Korua zuzentzen jende asko egon da.\n7. Akordeoi batekin atera zineten iaz eta aurten hiru dituzue. Instrumenturen bat gehiago?\nI. Panderoak ditugu aurten ere, eta makilak, noski.\nJ. Momentuz ez. Hiru akordeoilariekin nahiko. Akordeoilari asko daude herrian eta animatuko beharko litzateke gurekin jolastera.\nM. Etorkizunean ikusiko dugu.\n8. Zein abesti kantatuko dituzue?\nJ. Betikoak egiten ditugu. Haietako bi, Santa Yageda, Altsasukoak dira; Enrike Zelaiak berreskuratu zituen. Alde horretatik errepertorio bera da, antzinatik datorrena.\n9. Zer moduz doaz entseguak?\nJ. Astero ordu bat inguru aritzen gara. Bi hilabete inguru daramagu. Ez gara oso abeslari onak, baina...\nM. Urte honetan primeran ari gara. Aurreko urtean abestiak ezagutu gabe hasi ginen abesten, eta aurten behintzat abestiak ezagutzen genituen. Gu ez gara profesionalak, baina garrantzitsuena ongi pasatzea da. Hori da gure helburua .\n10. Koru irekia da?\nJ. Bai. Ahoz aho zabaldu da eta jendea beste elkartetatik etorri da. Pozik gaude. Gainera, badakigu Kukuerreka elkartetik ere ateratzen direla eta gure nahia da egunean zerbait batera abestea. Beste elkarteak ateratzera animatu nahi ditugu, gurekin edo bere aldez.\n11. Zein da Santa Ageda bezperaren egitaraua?\nJ. 19:00etan elkartetik aterako gara eta herrian buelta bat emango dugu. Kukuerrekako jendearekin elkartu, batera abestu eta gero bakoitza bere kabuz.\nM. Ibilbidea azkenengo momentua erabakiko dugu. Nekazariz jantziko gara eta elkarteko bazkideak gure blusarekin.\nI. Gurekin furgoneta bat eramaten dugu hornidurarekin: edatekoa, pintxoak...


Publikatuta: 2022/01/19 19:28 (UTC+1) Azken eguneratzea: 2022/02/02 08:02 (UTC+1)\nSuhiltzaileen Zerbitzuko Erreskate Teknikoko Taldeak (ETT) datorren astebururako aurreikusita dagoen egoera meteorologikoaren arriskuaz ohartarazi du, antizikloiak eta tenperatura baxuek eragindako neguko baldintza txarrak direla eta.\nHain zuzen, eguraldiaren aurreikuspenak nahiko antzekoak dira joan den asteburukoekiko; guztira esku-hartzerako lau dei artatu ziren ostiraletik igandera eta bat astelehenean, horiek guztiek amankomunean izanik aipatutako negu baldintzen faktorea.\nAzken egunotan, Erreskate Teknikoko Taldeak bost erreskatetan esku hartu behar izan du. Joan den asteburuan, ostiralean, Arlasen erori zen pertsona bat artatu zituen; larunbatean, Hiru Errege Mahaiko harkaitzetako izotzetan trabatutako bi pertsona; igandean pertsona bat Aralarko Mendilerroan eta pertsona bat Larrako La Contiendan. Bestalde, astelehenean pertsona baten deiagatik esku-hartu zuen, halaber La Contiendan.\nGainera, asteartean hil da igandean Belaguan istripua izan zuen 45 urteko gizona. Aiegiko bizilagunak izotz plaka batean irrist egin zuen erraketekin ibilaldia egiten ari zela, eta erorikoan hartutako kolpeen eta egindako zauri larrien ondorioz hil da Nafarroako Unibertsitate Ospitalean.\nNafarroako Pirinioetako mendien egoerak, ia erabat elurrez eta izotzez estalita, hegoaldeko orientabidean neurri txikiagoan izan arren, ezinbestean ardurak zorroztea eskatzen du.\nZentzu horretan, ETTk gomendatzen du mendian barrena mugitzeko material egokia erabiltzea, esaterako pioleta, kranpoiak, kaskoa eta bateria kargatuko telefono mugikorra. Era berean, oroitarazten dute ultralight kranpoiak eta erraketak beste elur baldintza batzuetarako pentsatuta daudela.\nAtera aurretik, gomendatzen dute AppStore eta Google eremuetan erabilgarri dagoen My112 doako aplikazioa deskargatzea, zeinek ahalbidetzen duen SOS Navarra-rekin konektatzea eta deien geolokalizazioa, telefono mugikorraren GPS-a erabiliz.\nAplikazio honen bidezko deiak lekuaren geo-erreferentzia nahiko zehatza lortzen du, eta hori erabakigarria gerta daiteke erreskatearen antolamenduan eta honen amaiera arrakastatsuan. Gainera, deia egin ondoren, kokalekuaren argazki bat bidaltzeko aukera ematen du, eta horrek informazio oso baliotsua eman diezaioke SOS Navarra-ri eta tokira lekualdatutako erreskate taldeei.\nBakarka eginiko lekualdatzetan, gomendioa da pertsona ezagun edo senitarteko bati jakinaraztea jarraituko dugun ibilbidea eta hura aldez aurretik planifikatzea, unean-uneko egoera eta meteorologia egiaztatuz.\nOro har, zuhurtzia eta arreta zorroztea gomendatzen da, eta ezjakintasunaren edo arriskuaren kasuan, gomendioa da bira ematea eta segurtasun pertsonala lehenestea.\nAralar natura parkea ibilbideak


Hiru galdera baino askoz gehiago da Alison Bechdel | Hitzen uberan\nElearaziren ondarea →\nHiru galdera baino askoz gehiago da Alison Bechdel\nKomiki-artista estatubatuarraren nobela grafikoak hartu ditugu hizpide\nBechdel test delakoaren harira egin zitzaigun estreinakoz ezaguna Alison Bechdel ilustratzaile eta artista estatubatuarra. Hiru galderek osatzen dute test hori, eta film/antzezlan/enparau bat zenbateraino den genero-parekidea neurtzeko balio du. Galdera erraxak dira; aitzitik, film gutxik gainditzen dute testa: bi emakume edo gehiago agertzen dira obran? Emakume horiek beren artean hitz egiten dute? Beren artean hitz egiten dutenean, gizon bat ez den zerbaitetaz aritzen dira? Testaren jatorrian Alison Bechdel komiki-zintak daude, eta horren berri eman nahi dizuegu amu honetan.\nHiru mugarri nagusi daude Alison Bechdelen komikigile-jardunean:\nUnibertsitate-ikasketak amaitu berritan, artean idazle gisa jardun ala akademian jarraitu zer egin ez zekiela, bizitzan hainbat gauza gertatzen diren moduan kasualitate antzean ekin zion Alison Bechdelek gerora sona eta marrazkilari profesional gisa aritzeko aukera ekarriko zion bildumaren lehen aleari; kasualitate antzean, edo, gutxienez, espektatiba serioegirik gabe. Dykes to Watch Out For (Aintzat hartu beharreko bollerak) izendatu zuen lehen zinta hura. Bechdel lesbiana da, eta amorratuta zegoen pop kulturan, zineman, komikigintzan ez zelako LGTB jenderik agertzen, ez behintzat bizitza arruntak egiten. Lesbiana, gay eta transexualak beti azaltzen ziren tragedia baten erdian eta sekulako klixe bilakatuta. Halaxe, norberak egiteko leloari jarraitu eta bere eta bere adiskideen bizitzak islatzen zituzten tirak marrazten hasi zen. Pertsonaia gogoangarriak sortu zituen (Mo, Lo…) eta, beren arteko harremanen tira-birak aipatzeaz gain, garaian garaiko testuinguru politikoa eta gertaerak azpimarragarriak ekarri zituen zintaz zinta, 1983tik 2008ra.\nErreferentziazko lan dira honezkero DTWOF hauexek, eta hainbat bildumatan batu dira. Hain zuzen, The Essential Dykes to Watch Out For, bildumarik berri eta osoenari buruzko iruzkina idatzi du uda honetan bertan Iban Zalduak bere blogean.\n2006an argitaratu zuen Bechdelek Fun Home: A Family Tragicomic (Etxe dibertigarria: tragikomedia familiar bat) eleberri grafikoa. Aurreko komiki-zintetan helduaroa eta lesbiana gisa “aske” bizitako garaiak hartu zituen hizpide; oraingo honetan, ordea, haurtzaroa eta gurasoei lesbiana zela esan zien bitarteko garaiez mintzo zaigu artista. Hain justu, bere familiaren historiarekin tragikomikoki lotuta dago homosexualtasuna: Bechdelek 20 urte inguru zituela jakin zuen aita gay-a zela, armairuan giltzapetua. Bechdel oso gazte zela hil zitzaion aita, modu zertxobait susmagarrian, eta beren harremanari eta armairuaren hezur-mamitzen agerikoena zen etxe eta familiari buruzko gogoeta ontzen du autoreak eleberrian. Hausnarketa zintzoa eta sarritan hunkigarria da; azken batean, aita zenarekin adiskidetzeko saiakera eder bat.\nOrain gutxi musikal bilakatu da Fun Home, eta sekulako arrakasta bildu du Broadwayn. Besteak beste, musikal onenari saria eman diote urte honetan bertan. Bestelako ika-mikarik ere sortu du eleberriak; izan ere, Duke unibertsitateko ikasle batzuek uko egin diote liburua irakurtzeari, grafikoegia zela arguditatuta (hala sexualki nola irudi-gehiegi-edukitzearen zentzuan).\nAitarekiko harremanari heldu ostean, amarekikoa xehe-xehe aztertzeari ekin zion Bechdelek. 2012an argitaratu zuen Are you my mother? (Nire ama al zara?). Hainbat autoreren lanekin uztartzen du gogoeta pertsonal hau, tartean D.W. Winnicott psikonalistaren haurtzaroari buruzko teoriekin eta Virginia Woolfek bere egunerokoetan idatzitako hausnarketekin. Aurreko eleberriaren kasuan ez bezala, Bechdelen ama artean bizirik dago, eta obraren beste gaietako bat horixe bera da, nola hartzen duena amak eleberri-proiektua, eta nola Bechdelen artista bizitzak ispilu egiten dion bere aktore-bizitza frustratuaren aurka.\nBechdel izena gogoan hartzeoa da, beraz, ez soilik zinematik atera berritan.


Bikote bat banatzen denean, asko dira hartu behar dituen erabakiak. Are gehiago seme-alabak baldin badituzte. Hain zuzen ere, lehen hartu beharreko erabakietako bat haurren zaintzari buruzkoa da. Bi dira horretarako bideak: guraso bakarreko zaintza edo zaintza partekatua. Kasu askotan, ordea, gurasoak ez dira ados jartzen, eta familia bitartekaritzara edo epaitegira jo behar izaten dute. Zaintzeko moduaz gain, hala ere, gurasoen arteko komunikazio beharra eta aukeratutako zaintza mota eduki beharra nabarmentzen dute alor horretako adituek. Ezeren gainetik haurren ongizatea eta eskubideak bermatzea dela garrantzitsuena diote.\nHego Euskal Herrian 2005-ean sartu zen indarrean Dibortzioaren Lege berria. Bertan, ateak zabaltzen zitzaizkion zaintza partekatuari. Hori bai, horretarako bi gurasoek eskatu behar dute, eta fiskalaren informeak ere bidea eman behar dio horri. Iparraldean, akordiorik egon ezean, partekatua izango da zaintza. Iaz, Hegoaldean, kasuen %86,9tan zaintza amari eman zitzaion, eta kasuen %,5,2-tan aitari. Zaintza partekatua kasuen % 7,9tan eman zuten.\nBikotea akordio batera iristen ez denean, konponbidea lortzeko modu bat familia bitartekaritza izan daiteke. EAEko Familia Bitartekaritza Elkarteko Soraya Loza psikologoak eta Cristina Merino abokatuak argi uzten dute zein den halako elkarte baten zeregina: bananduta egon arren, bai aitak eta bai amak ardura bat dute seme-alaben zaintzan eta heziketan. Ardura hori nola gauzatu erabakitzen eta zehazten laguntzen diete.\nBizkaian gizonek elkarte berri bat sortu dute, Piper Txuriak deiturikoa. Elkarte honen eginkizuna zaintza partekatua emakume eta gizonen artean berdina izatea da. Dibortzio kasu gehienetan kustodia amari eman ohi zaiolako.\nBeraiek hau adierazi nahi dute:\nGurasoak bananduta bizi direnean, adingabeko seme-alaben zaintza partekatua indarrean jarri behar dela baldin eta erabaki hori hobesten duen aurretiazko testuingurua badago, adingabekoen heziketa eta garapenerako aukera onena bada eta gurasotasun arduratsua gauzatu ahal izatearekin bat badator.\n1. Aukera honek, adingabekoekin zer ikusia duten guztiek bezalaxe, hauen onurako izan behar duela, beti ere beren interesak errespetatuz eta beren bizimodua eta ohiturak mantenduz. Era berean, guraso bakoitzak lehen izandako arreta eta dedikazioa ere kontuan izan beharko da.\n2. Bere izaeragatik, zaintza eta hazkuntza partekatuak ezinbestez eskatu behar duela gurasoak elkarrekin moldatzea, hazkuntzan trebatuak izatea, elkarren ondoan bizi izatea eta haien astia adingabekoen beharrak betetzeko egokia izatea.\n3. Arestiko baldintzak betetzen direnean, sendi-epaileek ebatziko dute zaintzaren gainean, eta hauek kontuan izango dute berdintasun printzipioa ez dela nahitaez guraso bakoitzak ardurak eta denborak berdin-berdinak izatea. Hortaz, zaintza gurasoetako bati bakarrik ematen diotenean, adingabekoen onurarako litekeen kalterik txikien gisa hartuko dute.\n4. Guraso biek partekatuko dituzte adingabekoen eta sendiaren etxeko gastuak, bakoitzaren baliabide material eta ekonomikoen arabera, eta beti ere babes handiena behar duen gurasoaren alde.\nBukatzeko, guk esan nahi dugu zaintza partekatuaren alde gaudela, ulertzen dugu bai ama eta bai aita biak dutela eskubide bera denbora tarte berdinaz gozatzeko beraien seme-alabekin. Eta beraz, egungo datuak aldatzen joan beharko lukete, zaintza partekatuaren alde handituz.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema sekuentzial programagarriak (Modulua)" topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema sekuentzial programagarriak (Modulua) Proposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) 3 Fabrikazio mekanikoko produkzioaren programazioa (Heziketa Zikloa). Goi maila 3 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... 3 Instalazioa eta mantenimendua (Lanbide Arloa) 3 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 3 Sistema automatizatuak (Modulua) Sistema sekuentzial programagarriak (Modulua) 2 Elektrizitatea eta automatismo elektrikoak (Modulua) 2 Instalazio domotikoen eta automatikoen konfigurazioa (Modulua) 2 Linea automatizatuen muntaia- eta mantentze-lanak (Modulua) 2 Muntaia- eta mantentze-lan elektriko/elektronikoak (Modulua) 2 Sistema elektroteknikoak eta automatizatuak (Heziketa zikloa). Goi maila 1 Automatismo Elektrikoak, Pneumatikoak eta Hidraulikoak (Modulua) 1 Fabrikazio-teknikak (Modulua) Guztiak ikusi ... gutxiago ...\n3 Elhuyar Hizkuntza Zerbitzuak 2 Euskadi (Autonomia Erkidegoa). Hezkuntza, Unibertsitate eta Ikerketa Saila 2 Navarro, Francisco 2 Urresti, Igor 1 IMH Makina Erramintaren Institutua 1 IRALE (2005-2006 ikasturtea) Gehiago ... 1 Osinalde Vidal, Asier 1 R-400 Guztiak ikusi ... gutxiago ...


Irisgarritasuna - IFJ Internet\nWebguneko irisgarritasunak informazioa eta hainbat eratako edukiak eskuratzeko bide ematen du, oztopo fisikoak nahiz teknikoak nabarmen murrizten dituelako.\nAzken urteotan, arau multzo bat koordinatzeko hainbat ekimen sortu dira, webguneko irisgarritasuna hobetzeko asmoz. Horien guztien artean, nabarmentzekoa da Web Accessibility Initiative (WAI), World Wide Web Consortium (W3C) delakoaren osagai dena. Antolakunde horrek Web Content Accessibility Guidelines (WCAG) 1.0 garatu du, webguneko edukia ezindutako pertsonentzat irisgarri bihurtzeko helburua duena.\nHorrengatik, Gazteriaren Foru Erakundearen webgune instituzionalaren helburu nagusietako bat hau da: erabiltzaile guztiak atari honen edukietan zehar nabigatu ahal izatea sartzeko eragozpenik gabe, edozein ezintasun fisiko edo tekniko gorabehera.\nHelburu horrekin, atari honen funtzionalitate desberdinak aztertu dira, erabiltzaileak trebetasun handiagoz eduki guztiak eskuratu ahal izateko. Garrantzitsuenetan, hauek nabarmentzen dira:\nErabiltzen den HTMLI eta CSS kodea gramatika formaletara egokitzen da edukiak nabigatzaile desberdinetan ongi bistaratzea bermatzeko.\nAtariaren ezaugarri bisualak (letra mota, tamaina, letraren eta atzeko planoaren kolorea, etab.) estilo orriaren bidez zehazten dira, erabiltzaileak testua bere hobespenetara moldatu ahal izateko.\nKontuan hartu dira webgunearen egitura eta osaera semantikoa. Horiengatik, txantiloi desberdinen edukia antolatzerakoan kontuan hartu dira ataletako idazpuruak, zerrendak eta webgunearen ulermen orokorrerako laguntzen duten elementu guztiak.\nWebgunean erabilitako multimedia edukietarako aukerak eskaini dira (bideoa, flash, audioa, etab.)


txintxarri.eus: Igeriketaren ikuspegi guztiak zabaltzen\nIgeriketaren ikuspegi guztiak zabaltzen\n2017-18 denboraldiari ekin dio Burutzaldea IKTk, Gipuzkoako Federazioko galan zortzi sari jasota. Baina haurrentzako eskaintzaz gainera, Master, Estiloak eta Triatloi atalak zaintzen ditu taldeak, igeriketaren alor guztiak herritarrei zabaltzeko helburuz\nLeire eta Ainhoa Martin ahizpek jaso zuten saria, besteak beste. Arg.: Buruntzaldea IKT\nTxintxarri 2017/09/29 13:33\nBuruntzaldea IKT denboraldi berrian murgildua dago dagoeneko, eta talde bezala hazten jarraitzeko helburuak argi ditu. Alebinen, infantilen eta juniorren taldeek ongi lehiatu dute pasa den ikasturtean, eta emaitzei eusteko hasi dira entrenamenduak prestatzen. Horren erakusgarri, pasa den astean Gipuzkoako Federazioko galan jasotako sariak: zazpi banako sari eta taldekako bat. Baina Buruntzaldea IKTk igeriketaren ikuspegi zabala eskaini nahi du, eta, horretarako, hiru atali arreta berezia prestatu die: Masterrak, Estiloak eta Triatloiari.\n"Orain arte egin dugun guztia lantzen eta hobetzen jarraituz, nahi ditugu hiru lerro horiek indartu", azaldu dio Txintxarri-ri Borja Apeztegia Buruntzaldea IKTko arduradunak. Masterren atala lehendik martxan jarri dute, eta emaitza onak eman dizkie. "Urtero 30-40 igerilari dauzkagu, bakoitza bere helburuarekin". Astean hirutan entrenatu dezakete, eta ordutegi desberdinak dituzte eskuragarri.\nAurten Triatloi atala sortu dute. Modu horretan, kirol horretan dabiltzanak aukera izango dute igeriketa entrenatzeko. "Ez da talde bezala lehiatzeko, baizik eta beste triatloi taldeetan daudenei entrenatzeko aukera emateko".\nBestalde, igeriketa hobetzea helburu duenak badu era parte hartzaile batean horretarako atal berezi bat. Estiloak atala astegunetara pasako dute; 2006. urtea baino lehen jaio direnentzat, errendimenduzkoa ez den igeriketa mota da. Astean bitan entrenatuko dute, astearte eta ostegun arratsaldetan. Informazio gehiagorako: buruntzaldeaikt.blogspot.com/ webgunea.


Abenduaren 12rako grebara deitu dugu EAEko unibertsitatez kanpoko hezkuntza publikoan | LAB SINDIKATUA\nServicios Públicos Enseñanza Abenduaren 12rako grebara deitu dugu EAEko unibertsitatez kanpoko hezkuntza publikoan\nAbenduaren 12rako grebara deitu dugu EAEko unibertsitatez kanpoko hezkuntza publikoan\nLAB, ELA eta STEILAS sindikatuetako ordezkariok agerraldi bat egin dugu datozen asteetarako aurreikusitako mobilizazioen berri emateko. Hainbat ikastetxetan itxialdiak egingo ditugu urrian zehar, familia eta herritarrekin manifestazioak ere, abenduaren 12ko greba gauzatu aurretik. Era berean, borroka asteak antolatuko ditugu azaroan, sektore bakoitzeko aldarrikapenak gizarteratzeko.\nHauxe da LAB, ELA eta STEILAS sindikatuek gaur irakurritako agiria:\n-Hezkuntza inbertsioa handitzea (gutxienez Europar Batasuneko bataz-bestekoa, progresiboki %6ra iritsiz).\n-Plantilak gutxienez 2.000 langiletan handitzeko beharra.\n-Bataz-besteko ia %40ko behin-behinekotasuna (%38 irakasleetan, %41 Haurreskoletan, %58 Heziketa Berezian eta %63 Sukalde eta Garbiketan), %6ra murrizteko premia. Horretarako 6.000tik gora lanpostu egonkortuz kolektibo ezberdinetan.\n-Ikasle-ratioak %10 murriztea.\n-Hezkuntzako langileen eroste ahalmena berreskuratzea.\n-Ordezkapenak lehen egunetik egitea.\n-Bajak lehen egunetik bere osotasunean ordaintzea.\n-Erretiroa erraztu eta laguntzeko neurriak berreskuratzea.\n-LOMCE Euskal Herriko gure ikastetxeetatik ateratzea eta honen moldaketa hutsa den Heziberri bertan behera uztea.\n-Hezkuntzaren merkantilizazioa alde batera uztea, egungo desorekak gaindituz hezkuntza garapen pertsonal eta sozial integralerako tresna izan dadin (kohesio soziala, integrazioa, aniztasuna, berdintasuna, hezkidetza oinarri).\n-Ikasle euskaldun eleaniztunak sortuko dituen euskarazko murgiltze eredua garatzea.\n-Balizko Hezkuntza legearen aurrean sindikatu, hezkuntza eragile eta herritarron parte hartzea eta iritzia aintzakotzat hartzea.


4.0 Industriak berekin dakartzan teknologia eta prozesu berriek lanpostuak eguneratzea eskatzen du, baita langileen ezagutzak eguneratzea ere. Hortaz, makina berrietan ez ezik, langileen prestakuntzan ere inbertitu beharra dago.\nHorregatik, Arabako Ganberaren eta BeJoben ÁlavaDigital 4.0 ikastaroak gure lurraldeko prestakuntza-eskaintzara bildu izana berri pozgarria da benetan. Industria berriaren aldeko apustu bat da, eta ikasleei aukera ematen die Big Datan, Zibersegurtasunean, Eraldaketa Digitalean, Pythonen, Javan eta funtsezko beste arlo batzuetan prestatzeko.\nZazpi arloren barruan 38 ikastaro daude guztira, bakoitza bere zailtasun-mailarekin eta gai-zerrendarekin. Ikasleek aukeran dute ikastaro bat zehazki edo arloko ikastaro guztiak egitea.\nAraba 4.0 webgunean bildu ditugun beste ikastaro batzuk ez bezala, Arabako Ganberak eskainitako ikastaroak urrutitik egin daitezke, autoikaskuntzako (ikasleak bere erritmoan egiten du ikastaroa) eta tutoretzapeko modalitateetan. Bi kasuetan, Alcaláko Unibertsitateko Fundazio Orokorrak ziurtatzen ditu programaren ikastaroak.\nInteresatuta bazaude, sartu berehala ÁlavaDigital webgunean, ikastaro bakoitzaren programa osoa ikusteko eta izena emateko.


Hitzen bortizkeria • ZUZEU\nTxikia nintzela oraindik gogotan dut nire gurasoak kabina telefonikoak erabiltzen eta haiek bertze super botere motak dituztela jakinik, banekien bertan ez zirela “superman” moduan sartzen arropaz aldatzeko. 6-8 urterekin nire aitonak oparitu zidan lehenengo bideo-kontsola, “super mario” protagonistarekin mila abentura bizi izan nituenarekin. Beranduago, aitonak berriz oparitu zidan ene lehen segapotoa, deiak jaso eta egiteaz gain, argazkiak atera zitzakeen, “snake” jokoan mila errekor puskatzeko aukera eman eta behin eta berriz entzuten nuen kanta bakarra biltegiratu. 16 urterekin pertsona berberak, estrenatu gabeko “smartphone” bat oparitu zidan. Interesgarria izan arren, ez naiz nire aitonak sozietate modernoarenganako integrazioari buruzko artikulu bat idaztera etorri, ez eta, gogoak izanik ere, nik bizi ditudan 19 urte hauetan teknologiak eta komunikazioak izan dituen eboluzioari buruz hitz egitera. Modu batean, oraingo gizarteak teknologia honekiko erabilpenarenganako edo, modu kritiko batean, menpekotasunarenganako onarpena kontuan hartzea nahi dut soilik.\nNora nahi dut ailegatu? Oraingo teknologiekin denak gaude konektaturik, fisikoa ez izan arren, oso presentea den mundu batera. Bere izenak hobe argitzen duela uste dut, denok baikaude harrapaturik “sare” berdinean. Ez duzu munduko ordenagailu ultra modernoaren beharrik zure mezua munduaren bertze puntan entzuna izateko, sarera konektatua dagoen edozein “tablet”, “laptop”, “segapotrop”… kaxkar bat erabiliz, zure egoera, sentimendu, bizipen edo iritziren berri eman dezakezu.\nPentsa dezakegu beraz gizarteak izugarrizko iraultza egin duela adierazpen-askatasunaren inguruan, berdin baitu zure arrazak, gustuak, afizioak, sexualitateak eta abar, zure eskuetan daukazun “i-phone”-aren bidez segundu batzuetan burutik pasa zaizun lehendabiziko gauza aipatzeko. Eta baieztatzen dut, nik ere nire iritzia zabaltzeko modu bezala erabiltzen baitut oraintxe bertan, nola eta interneten kudeaturiko aldizkari batean. Izugarria da!!!\nOrain goazen adierazpen-askatasuna alde batera uztera eta goazen terrorismoari buruz solasetara. Egunkarietan irratietan eta telebistan ematen da kasua egunero, berriak filtratzerako orduan, bakoitzaren irizpidera zuzenduz. Orain edonor izan daiteke kazetari “sarea”-ren barruan. Terrorismo hitza aipatzerakoan agian jendea beldurrarazi dut, gai tabua bezala politikarien diskurtsoetan soilik bizirik egon daitekela dirudi eta. Bertze galdera bat egiten dizuet ba, zer da terrorismoa? Gizartearen barnean terrorearen sua pizturik mantentzen duen talde edo mugimendua da terrorismoa, sumisioa onartzen duen talde hori kontrolatzeko finarekin. Eta nork sortzen du terrorismoa?\nEz dakit zer etortzen zaidan burura horrelako mezuak irakurtzen ditudanean nire ordenagailuko pantailari begira nagoenean. Sentimenduak nahasten zaizkit, nire aurpegitik isurtzen den negar malkoak, aldi berean haserre bizian nire odola irakiten duela. Bertze arraza, kultura edo sexu bateko pertsona bati heriotza oparo dion pertsonak bere iritzia askatasun horrekin zabaltzerakoan, terrorismoa sustatzen ari da eta aldi berean, beraien giza aldarrikatu nahi duten pertsonek beldurra sentitzen dute lau haizetara ateratzerakoan eta horregatik askotan sentimendu guzti hauek sare sozialetan ikusten dira islatuak. Erreza da maskara bat jartzea eta mundu guztia kritikatzea, “sare”-an zauden bitartean. Zenbatetan jarri dio legeak eskua gainean horrelako jendeari? A bai, barkatu, legea zorrotza da horrelako kasuetan azkar interbenitzeko.\nKartzela zigorra ezarri diete bi titiriterori, “terrorismoa goratzea” egotzita\nUste dut argi utzi dudala nire iritzia. Ez dira buelta asko eman behar terrorismoa nork definitzen duen konturatzeko. Lotsa ematen dit gure gizartearen garapena laudatzen duten pertsonai famatuei entzuteaz, guztien begietan beti agerian den misoginia, xenofobia, arrazismoa, biolentzia… behin eta berriz ezkutatzen denean. Zein da benetako kriminala?\nHitzen bortizkeria izugarria izan daiteke, arma bezala erabiltzen dituenak norbaiti mina egiteko orduan, gai da norbaiten lepo inguruan bere giza menperatzen duen sokarekin itotzeko. Zergatik bizi behar dugu beti gerra baten barruan? Zergatik ezin dugu teknologien aurrerapenei etena eman eta gizartearen enpatia bultzatzera eramango digun bidea elkarrekin bilatu?\nEz da eguzkia azalduko ilargia gorde arte, egunak bere argiak itzaltzen dituenean bezala, gauak izarrez estalitako bere mantuan bildu gaitzan.\nadierazpen askatasuna, bortizkeria\n"Ameslari kronikoa" 1996an jaioa, bizitzari buruzko hausnarketa oparoak egiten dituen pertsonaia.\nZer duzu buruan “Hitzen bortizkeria”-ri buruz\nJesús m. albistur 2016-03-01 14:42\nGuztiz ados zurekin, baina oso gaztea zara hain desanimauta egon. Zu bezalako gendea aldatu behar duzue mundua. Besarkada handi bat


Zure bulegoak zure bizitza soziala suntsitzen du | Consumer\nAzterlan baten arabera, lantokietan ezartzen den diseinu minimalista eta irekia pertsonen arteko elkarreraginak eta lankideen arteko lankidetza geldiarazten ari da.\nEgilea: Eva San Martín 2018-ko irailak 6\nSolairu irekiko bulegoak (paddle edo aterik gabe), bulegoak belardia joera dira. Edo, hobeto esanda, zabaltzen ari den panorama iluna, bertan lan egiten duten pertsonen bizitza soziala suntsitzeko mehatxua egiten duena. Bulego irekiak oztopo handienetako bat dira lankideen arteko komunikaziorako. esan du ikerketa berri batek; hau da, lortu nahi dutenaren kontrako efektua lortzen dute. Baina kontrako argudio gehiago daude, ondoren aztertuko dugun moduan: belardi hauek produktibitatea eta kontzentrazioa oztopatzea , baita zaraten eta etenen iturria .\nHorma eta aterik ez duen solairu irekiko bulego batean lan egiten dutenek %73 gutxiago hitz egiten dute ikaskideekin\nEz utzi engainatzen ustez modernoak diren diseinu minimalistek, mahai zuri distiratsuek eta kolore alaiek: solairu irekiko bulegoek, hitzez hitz, bizitza soziala hondatzen dute lanean. Bulego irekien ustezko abantailetako bat lankideen arteko lankidetza eta elkarreragina sustatzea bada ere, zientzialariek diotenez, errealitatea alderantziz da.\nBaten arabera berriki egindako azterketa , bulegoen diseinu irekiak hitzez-hitz eta zakarki murrizten ditu elkarrizketak lankideen artean, eta lankidetzazko lana zapuzten du, sormenaren funtsezko iturria. Izan ere, horma eta aterik ez duen solairu irekiko bulego batean lan egiten duten langileek % 73 gutxiago interakzioan aritzen dira eta aurrez aurre hitz egiten dute ikaskideekin . Esandakoa: laneko bizitza sozialerako aurria.\nBulego minimalistak: solasaldi gutxiago eta posta gehiago\nLan-eremu minimalista horiek ez dira asmakizun berri bat. Espainian 80ko hamarkadatik aurrera hasi ziren zabaltzen, nahiz eta hamarkada batzuk lehenago Alemanian jaio ziren. Arrazoia – edo aitzakia -: bulego hauek merkeagoak dira altxatzeko, ate eta horma gutxiago baitaude, eta langileak elkarrekin daude. Baina, gainera, larre-bulego horiek agintzen dute hierarkiak lausotuko dituztela, kideen arteko elkarreragina hobetuko dutela eta lankidetza eta sormena sustatuko dituztela. Batzuk ustezko abantailak azterketa horren arabera, ez dira lortzen. Edo, are okerrago, kontrako efektua lortzen dute.\n. lortutako merma aurrez aurreko kontaktu sozialean, aurrez aurreko interakzioetan ( zakurrekin eta katuekin lan egiteko aukera ematen duten bulegoak ). Izan ere, posta elektroniko bat kontsultatu edo idatzi behar denean, elkarreraginak areagotu egiten dira: belardi-bulegoetako langileek %67 gehiago erabiltzen dute helbide elektronikoa eta berehalako mezularitza (Messenger edo WhatsApp motakoa), lantokirik “tradizionalenetako” langileekin alderatzen bada, hau da, ateak eta hormak dituztenekin eta, ondorioz, intimitate handiagoarekin.\nLaneko produktibitatea: dena ez da tetrisean jokatzea\nEmaitza horiek aurreko beste ikerketa batzuekin bat egin dute, eta horrek esan nahi du instalazio irekiko bulegoak lan egiteko lekurik okerrenak direla. Laneko entretenimenduez hitz egiten denean, langileek galtzen dutela denbora jarduera “ez oso produktiboekin”, hala nola ordenagailuaren pantailan Tetris-ean jokatzea. Baina oso gutxitan botatzen zaio errua ingurune fisikoari: bulego irekiak, adituek ziurtatzen dutenez, zarata-iturria . Eta hori da produktibitatearen eta kontzentrazioaren etsairik okerrena.\nOnar dezagun: belardi-bulegoak kili-kaiola dira. Eta horrek edonor agortzen du. Gainera, zarataren ondorioz, lanean eraginkorrak izatea kosta egiten zaigu, eta horrek azaltzen du langileen % 31k badakiela eraman egin behar dutela. etxean amaitzeko zereginak . Helburua: bakean lan egin ahal izatea.\nBelardi-bulegoak: gutxiago eta okerrago lan egiten dugu\nHormarik ez dagoenez, pribatutasuna desagertu egiten da . Eta pribatutasuna izatea garrantzitsua da kontzentratzeko eta lan ona egiteko; kontsultatutako langileen % 95 bat dator beste azterketa bat .\nBulego minimalista bateko langileek ez dute gutxiago ematen; gainera, okerrago lan egiten dute : zaratak eta etenek akats gehiago egiten dituzte. Nori gustatzen zaio airerik isurtzen ez duen leku batean sartzea, parean dagoen laguna telefonoko bokal bat da eta aldameneko mahaikoak irratia bolumen handian jarrita dauka 8:30etik aurrera? Ez, eskerrik asko.